(ไอร์แลนด์)
ฉันอยากถามว่า
คุณจะเขียนเรื่องราวชีวิตยังไง
เพราะความจริงมักไม่ได้รับการเผยแพร่
ปกติจะมีแต่ความเท็จ
ถ้าคุณมีเรื่องอะไรที่อยากถาม ฉันจะตอบให้
ทุกอย่างเกิดจากความจริง รู้ไหม
เพราะไม่อย่างนั้นก็ยากที่จะรู้ว่า จะเริ่มจากตรงไหน
ถ้าไม่เริ่มจากความจริง
ความจริง
และมาริลิน มันเหมือนกับเข้าถ้ำเสือ
ผมเริ่มค้นคว้าเรื่องนี้ เมื่อจู่ๆ ผมได้รับการติดต่อจาก
บรรณาธิการอาวุโสของหนังสือพิมพ์อังกฤษคนหนึ่ง
ซึ่งบอกว่าอัยการเขตในลอสแอนเจลิส
รื้อฟื้นคดีการตายของเธอ
หลังจากผ่านมา 20 ปี ได้เวลาสะสางคดีนี้แล้ว
มอนโรเสียชีวิตจากการใช้ยานอนหลับเกินขนาด
จนถึงทุกวันนี้ก็ยังมีการคาดเดา เกี่ยวกับการตายของมอนโร
ใช้ยาเกินขนาดเหรอ หรือว่าฆ่าตัวตาย
ข้อกล่าวหาคือมาริลิน มอนโรถูกฆาตกรรม
และทฤษฎีสมคบคิดบ้าบอทั้งหลาย
คนของซีไอเอฆ่ามอนโร
เรื่องนี้มีความลึกลับซับซ้อน
เซ็กส์และการเมือง
พี่น้องเคนเนดี้
การปฏิวัติคิวบา
ปริศนา
นั่นคือจุดที่ผมเข้ามามีบทบาท
ผมพยายามหาว่าเธอเป็นคนแบบไหน
เธอหวาดกลัวมาก
ผมสัมภาษณ์คนเป็นพันคน
มีข่าวลือหลายอย่างเกี่ยวกับตัวเธอ
สุดท้ายก็มีเทปบันทึกบทสัมภาษณ์ 650 ม้วน
หวังว่าผมจะไม่หมกมุ่นเกินไป
คงไม่มีใครดักฟังโทรศัพท์คุณนะ
ฟังนะ ผมก็หวังว่าอย่างนั้น ใช่
เทปที่ผมสะสมไว้ตอนเขียนหนังสือ
ไม่เคยถูกเปิดเผยต่อสาธารณชน
ไม่มีใครรู้ทุกอย่าง
ผมค้นพบข้อมูลที่เปลี่ยนแปลง สิ่งที่เราคิดว่าตัวเองรู้
เกี่ยวกับการตายอันลึกลับของเธอ จากหน้ามือเป็นหลังมือ
และมันบ่งชี้ว่ามีการปกปิด สถานการณ์เกี่ยวกับการตายของเธอ
(ภาพยนตร์สารคดีจาก NETFLIX)
(เสียงที่บันทึกไว้ทั้งหมด)
(เป็นเสียงจริงของเพื่อน และผู้ร่วมงานของมาริลิน มอนโร)
(ซึ่งถูกลิปซิงค์โดยนักแสดง)
(ปี 1982)
(ลอสแอนเจลิส)
ผมเคยทำข่าวเชิงสืบสวนมาแล้วทั่วโลก
ตอนแรกผมกะจะทำข่าวนี้สักสองสามสัปดาห์
แต่มันกลับกินเวลามากกว่าสามปี
มาริลิน มอนโรเป็นส่วนหนึ่ง ของชีวิตวัยเด็กของผม
แต่ผมกลับรู้เรื่องเกี่ยวกับชีวิตเธอแค่ผิวเผิน
มาริลิน มอนโร สาวน้อยมหัศจรรย์แห่งฮอลลีวูด
ชื่อเสียงอันแพรวพราวของมาริลิน มอนโร
สร้างความปีติให้นักวิจารณ์และดึงดูดฝูงชน
ผมรู้ว่ามาริลินเป็นที่หลงใหล
ของคนทั้งประเทศ รวมถึงในต่างประเทศ
มาริลิน มอนโรเป็นสัญลักษณ์ทางเพศของยุคนี้
มาริลิน มอนโรก้าวสู่จุดสูงสุดของอาชีพ
สิ่งที่แสนพิเศษเกิดขึ้นเมื่อเธอยืนหน้ากล้อง
และเธอยังเป็นนักแสดงที่น่าทึ่ง
ดาวเด่นระดับโลกในธุรกิจการแสดง
ราชินีแห่งวงการบันเทิง
เป็นที่ชื่นชอบของคนนับล้าน
มาริลินกลายเป็นผู้หญิงที่โด่งดังที่สุดในโลก
ตอนนี้ก็ยังเป็นอยู่
สิ่งที่เปล่งแสงได้ด้วยตัวเอง ดวงดาว
ผมเริ่มทำงาน
ตามหาผู้คน ไล่เคาะประตู
ขุดลึกลงไปในสถานที่ที่เต็มไปด้วย เสียงซุบซิบนินทา ฮอลลีวูด
คุยโทรศัพท์อยู่ตลอด
เพื่อหาคนที่มีข้อมูลเกี่ยวกับคืนที่มาริลินตาย
โทนี่ ผมพูดบ่อยๆ ว่าผมสามารถบรรยายถึง
ภาพเหตุการณ์ที่ทำให้ทุกคนที่อ่านต้องตกตะลึง
แต่มันจะส่งผลร้ายต่อหน่วยงานรัฐบาล
เพื่อนและคนรู้จักของผม
- ครับ - ผมว่าผมไม่อยากทำแบบนั้น
มันยาก
แต่ผมไม่เคยคุยกับสื่อเลย
แต่ผมพูดอะไรไม่ได้ทั้งที่รู้ทุกอย่าง
มันเหมือนคุยกับกำแพง
- แต่ผมว่าคุณเสียเวลาเปล่า - ทำไมล่ะ
ไม่ทราบว่าคุณจะ…
ผมไม่อยากเป็นคนแก้ข่าว
- แต่ฉันไม่รู้จักคุณ - ก็ได้ครับ
ปล่อยมันไป
ไม่มีความคืบหน้าเลย
ดังนั้น
ผมจึงทำสิ่งที่เราทำทุกครั้งเวลาเจอทางตัน
กลับไปยังจุดเริ่มต้น
(ปี 1946)
ฮอลลีวูด
นครแห่งแสงสีอันเจิดจรัสและสาวงาม
ฮอลลีวูด
อาณาจักรในตำนานอันเลิศเลอ เปี่ยมด้วยความเพริศแพร้ว รุ่งโรจน์
ฮอลลีวูด เมืองหลวงแห่งมนต์ขลังของโลก
(ฮอลลีวูดแลนด์)
สมัยเด็ก ฉันจำได้ว่าไปดูหนังตอนบ่ายวันเสาร์
มาท่องไปตามถนนบูเลอวาร์ด แล้วดูว่าจะเจออะไรบ้าง
และฉันไม่เคยออกจากโรงหนังเอง ต้องมีคนมาตาม
การ์โบ
หนังจะดีหรือแย่ไม่สำคัญ
สนามเด็กเล่นของฮอลลีวูด
อะไรก็ตามที่เคลื่อนไหวบนจอฉาย
และด้านในของประตู
มีดาวมากกว่าทางช้างเผือกเสียอีก
ถ้าไม่เชื่อก็ตามมาเลย
ดาราคนโปรดของฉันคือจีน ฮาร์โลว์
เธอผมสีขาว
มาร์เลเนอ ดีทริช หนึ่งเดียวคนนี้
แครี่ แกรนท์มาพร้อมรอยยิ้มพิมพ์ใจ
แครี่ทักทายทุกคนอย่างเป็นมิตรเหมือนเคย
และคลาร์ก เกเบิล
เมื่อคลาร์กเข้ามาในลานด้านหน้า
ฝูงชนยังส่งเสียงเรียกดาราคนโปรด
ถึงฉันจะเป็นเด็กและไม่รู้เรื่องการแสดง
ฉัน…
(ปี 1946)
ฉันอยากรู้
ขอสายอัล โรเซ่นครับ
พูดอยู่
สวัสดีครับ คุณโรเซ่น
ครับ
(เทป 71 เอ)
(อัล โรเซ่น - ตัวแทนนักแสดงฮอลลีวูด)
- มาริลิน มอนโร ผมรู้จักเธอดี - จริงเหรอครับ
- หมายถึงตอนแรกๆ นะ - ครับ
สมัยเธอยังเด็ก
ตอนนั้นคุณ…
ผมเป็น… ค่ายอัล โรเซ่น เป็นหนึ่งในค่ายนักแสดงชั้นนำของวงการ
- ครับ - เราดูแลแครี่ แกรนท์, เฟรดริก มาร์ช
- แจ็ค โอกี้, จูดี้ การ์แลนด์ - ครับ
แต่ในประวัติศาสตร์ของวงการนี้
มีเรื่องหนึ่งที่ผมรับรองได้เลยว่าคุณไม่รู้
- ในวงการนี้ ในยุคทอง… - ครับ
ผู้คัดเลือกนักแสดงทุกคน สตูดิโอทุกแห่งจะมีรายชื่อ
รู้ใช่ไหมว่าหมายถึงอะไร
ผู้หญิงทุกคน ผมหมายถึงเด็กที่เพิ่งเข้าวงการ
อย่างมาริลิน มอนโร สมัยที่พวกเธอเพิ่งเริ่ม
ผู้คัดเลือกนักแสดงทุกคน
พวกเขาจะมีรายชื่อผู้หญิงที่นอนด้วยได้
ครับ
เดี๋ยวนี้ไม่เหมือนเมื่อก่อนแล้ว
เดี๋ยวนี้ใช้เงิน
ครับ
แต่ก่อนใช้เซ็กส์ อย่าลืมล่ะ
ขอเชิญผู้หญิงทุกคน
โอกาสของสาวๆ ผู้มีความหวังทั้งหลายมาถึงแล้ว
กระบวนการคัดเลือกนักแสดง ที่เหมาะสมต้องใช้ความพิถีพิถัน
แหม สวยๆ กันทั้งนั้น
น่ารักใช่ไหมล่ะ
อ่อนหวานใช่ไหมล่ะ
คอ 12 นิ้วครึ่ง
อก 34 นิ้วครึ่ง
ศักดิ์ศรี การผจญภัย ความทะเยอทะยาน
พวกเธอมาจากสุดขอบโลก รอคอยที่จะถูกเลือก
สวัสดีครับ
สวัสดีค่ะ
มีอะไรให้ช่วยคะ
(เทป 50 เอ)
(กลอเรีย โรมานอฟฟ์ เพื่อนและเจ้าของภัตตาคารโรมานอฟฟ์)
คุณรู้จักมอนโรมาตั้งแต่ต้น
สามีฉันรู้จักเธอก่อน ต้นยุค 40
ตั้งแต่ตอนนั้นเลยเหรอ
ใช่
เธอเป็นคนมีน้ำใจ อบอุ่น น่ารักทีเดียว
เธอชอบไปตามร้านอาหารและคลับ
ที่ร้านโรมานอฟฟ์
ใช่ เราสนุกกันมาก
และมันก็แปลกใหม่
มีผู้คนมากหน้าหลายตา
และเป็นที่ที่พวกแมวมองชอบไปกัน
เต็มไปด้วยคนสำคัญในวงการภาพยนตร์
- ผู้หญิงสวยๆ ไปที่นั่นกันทั้งนั้น - ครับ
แน่นอนว่ามาริลินก็เป็นหนึ่งในนั้น
ฮอลลีวูดยังใหม่มาก
จนผู้บุกเบิกหลายคนยังคงทำงานในวงการ
คนอย่างโจเซฟ สเกงค์ ประธานคณะกรรมการทเวนตีท์เซนจูรีฟอกซ์
คุณสเกงค์นำมาซึ่ง ยุคแห่งภาพยนตร์มหากาพย์เร้าอารมณ์
คุณรู้เรื่องของสเกงค์กับเธอไหม
เป็นเรื่องจริงหรือเปล่า
จริงสิ สเกงค์ไม่ใช่พระอิฐพระปูน
เข้าใจที่พูดใช่ไหม
- ครับ - เธอมีเส้นสายเยอะ
ไม่ใช่แค่เขาหรอก
มีกลุ่มคนที่ชอบไปรวมตัวที่บ้านสเกงค์
- เธอขลุกอยู่ที่บ้านเขาตลอด - ครับ
แล้วอาชีพของเธอก็เริ่มก้าวหน้า
นี่คือช่วงไหนนะครับ
ปี 1948
ตอนถ่ายเลดี้ส์ออฟเดอะคอรัส
เพราะชายเป็นใหญ่ ผู้หญิง ในวงการภาพยนตร์จึงถูกเอาเปรียบ
แต่ในไม่ช้าก็เห็นได้ชัดว่ามาริลินไม่ใช่คนยอมคน
เธออยากเป็นที่ยอมรับ
เธออยากเป็นนักแสดง
เธอใช้ประโยชน์จากระบบในตอนนั้น
จอห์นนี่ ไฮด์เป็นหนึ่งในตัวแทนนักแสดง ที่มีอิทธิพลที่สุดในประเทศ
จอห์นนี่ ไฮด์รักเธอ
เขาเลิกกับภรรยาเพื่อเธอ
เขาอายุ 53 ปี แก่กว่าเธอถึง 30 ปีและร่ำรวย
ไฮด์สามารถเข้าถึงคนที่มีอำนาจที่สุดในฮอลลีวูด
แถมเขายังป่วยหนัก และมีชีวิตได้อีกไม่ถึง 18 เดือน
ไฮด์อุทิศช่วงเวลานั้นให้มาริลินคนเดียว
เป็นพ่อบุญทุ่ม
ตอนกลางคืน เขาพาเธอไปหา คนใหญ่คนโตในเมือง
ตอนกลางวัน เขาพร่ำชมพรสวรรค์ของมาริลิน
การอุปถัมภ์จากไฮด์อาจทำให้เธอเป็นดาว
จอห์นนี่ ไฮด์ผู้แสนดี ชายผู้แสนวิเศษ
- คุณรู้จักเขาไหม - รู้จัก
- จอห์นนี่รักเธอ - ใช่
(เทป 84)
(จอห์น ฮิวสตัน - ผู้กำกับภาพยนตร์)
(ดิแอสฟัลต์จังเกิ้ล 1950 เดอะมิสฟิตส์ 1961)
จอห์นนี่ ไฮด์เล่าเรื่องเธอให้ผมฟังก่อน จากนั้นก็พาเธอมาที่เมโทร
เธอยังใหม่มาก
มีเสน่ห์มาก
เป็นคนหงิมๆ
ขี้อาย
เราคุยกับเธอและเอาบทให้เธอ
เธอก็ไปและกลับมาหลังจากนั้นวันสองวัน
แล้วมาริลินก็อ่านบท
เธออ่านบทอย่างสวยงาม อ่านได้ดีมาก
ไม่ต้องสงสัยเลย
เธอเหมาะกับบทนี้
ในดิแอสฟัลต์จังเกิ้ลเหรอ
ถูกต้อง
ก็ตามนั้น
ในรอบสิบปีจะมีสักครั้งที่ภาพยนตร์ มีตัวละครที่น่าหลงใหลขนาดนี้
(ดิแอสฟัลต์จังเกิ้ล เมืองใต้เมือง)
มาริลิน มอนโรรับบทแองเจล่า สาวผมบลอนด์ตาเขียวผู้ใช้ชีวิตสบายๆ
มาริลินใช้ประสบการณ์ตรงของตัวเอง
สำหรับทุกอย่าง
เธอจะล้วงลึกและดึงบางอย่างในตัวออกมา
บางอย่างที่มีเอกลักษณ์และพิเศษ
เธอค้นพบความเป็นสตรีเพศในตัวเอง
เธอไม่มีเทคนิค
ทุกอย่างคือความจริง
(บุคคลที่น่าตื่นเต้นที่สุดในอเมริกา…)
เป็นเพียงแค่มาริลิน แต่ก็เป็นมากกว่านั้น
(นักแสดงที่ถูกกล่าวถึงมากที่สุดในปี 1952)
(ดาวรุ่งพุ่งแรง)
รางวัลสำหรับดาราใหม่ยอดนิยม
และคนภาพยนตร์รุ่นใหม่ยอดเยี่ยม คุณมาริลิน มอนโร
ขอบคุณค่ะ คุณนิโคลส์
(ไนแอการา)
มาริลิน มอนโรกำลังพุ่งทะยานไปอีกขั้น
(ไนแอการาและมาริลิน มอนโร)
(สองสิ่งที่น่าตื่นตาตื่นใจที่สุดในโลก)
มาริลิน มอนโร ผู้ชมภาพยนตร์ ทั่วทั้งอเมริกาโหวตให้คุณ
เป็นนักแสดงหญิงยอดนิยมแห่งปี ยินดีด้วยครับ
ขอบคุณค่ะ คุณแซมมิส
ยินดีด้วยค่ะ
ขอบคุณค่ะ ลอเรน
และขอขอบคุณนิตยสารลุค
เหตุการณ์ในฮอลลีวูด ที่เรียกคำชมให้มาริลิน มอนโรอีกครั้ง
ขอบคุณค่ะ ขอบคุณมาก
และต่อไปคือหญิงสาว
ผู้สร้างความฮือฮาในวงการภาพยนตร์
และกวาดรางวัลมากมาย ในฐานะนักแสดงหน้าใหม่แห่งปี
และเชื่อผมเถอะ สาวน้อยนิสัยดี…
เชื่อผมเถอะ ผมรู้จักเธอมานาน คุณมาริลิน มอนโร
ขอเสียงปรบมือด้วย เชิญครับ มาริลิน
(เจนเทิลเม็นพรีเฟอร์บลอนส์)
พร้อมมาริลิน มอนโร และเจน รัสเซลล์
สวัสดีครับ เจน รัสเซลล์
ค่ะ
(เทป 96)
(เจน รัสเซลล์ - นักแสดง)
เธอฉลาดมาก และอยากที่จะเรียนรู้
เธอสนใจทุกอย่างที่จะ…
- ช่วยควบคุมอาชีพของเธอ - ครับ
และทุกคืนหลังเลิกงาน เธอจะไปหาครูฝึก
- ครับ - ฉันกลับบ้านหมดแรงหลังเลิกงาน
ส่วนเธอไปหาครูฝึก
แต่เธออยากเก่งนะ
แล้วพอ…
พอกล้องเริ่มถ่าย มันเหมือนมีไฟสว่างขึ้นใน…
ครับ
มันมีชีวิตขึ้นมา
ฉันรู้สึกเหมือนอยู่นอกโลก
แล้วอยู่ๆ ทุกอย่างก็เปิดกว้าง
โลกเป็นมิตรขึ้นมา มันอ้าแขนรับฉัน
ฉันพูดว่า "ตายจริง เกิดอะไรขึ้น"
ถ้าฉันเป็นดารา นั่นก็เพราะคนทำให้ฉันเป็นดารา
แต่ฉันก็อยากเป็นคนเก่งนะ
ฉันอยากทำให้ดีที่สุดเท่าที่ทำได้ในตอนนั้น
ตั้งแต่กล้องเริ่มถ่ายจนหยุดถ่าย
ชั่วขณะนั้น ฉันอยากสมบูรณ์แบบ
ฉันขอบอกไว้ตรงนี้
ว่าฉันซาบซึ้งใจอย่างยิ่ง
เพราะฉันยังจำสมัยที่…
ทุกอย่างไม่เป็นแบบนี้ได้
ผมเจอเธอครั้งสองครั้ง
- เวลาผ่านไปหลายปี - ครับ
ตอนนั้นเธอคงดูต่างจากเดิมสินะครับ
ตอนนั้นเธอแต่งตัวเต็มยศ และกลายเป็น…
สัญลักษณ์ทางเพศของประเทศ
และมันไม่ใช่แค่เรื่องเซ็กส์
ผู้หญิงเองก็รู้สึกเหมือนผู้ชาย
มาริลินมีบางอย่างที่ทำให้รู้สึกกินใจอยู่ตลอดเวลา
เราสนิทกันตอนถ่ายหนัง
และเราก็ถือว่าเราเป็นเพื่อนกัน
แต่มาริลินย้ายกลุ่มไปเรื่อยๆ
เธอจะออกไปคบกับเพื่อนกลุ่มใหม่
นั่นจะเป็นที่พักพิงให้เธอชั่วคราว
เธอไม่ย้อนกลับไปหาและติดต่อกับ
คนที่เคยสนิทกับเธอ
มีบางอย่างที่แสนเปราะบาง แสน…
บางอย่างที่เรารู้สึกว่า
อาจถูกทำลายได้ง่ายๆ
เวลาเราเผชิญหน้ากับปริศนาเหล่านี้
มันยาก
เกิดอะไรขึ้น เป็นการฆ่าตัวตายหรืออุบัติเหตุ
หรือเป็นบางอย่างที่ร้ายแรงกว่านั้น
มันเหมือนเข็นครกขึ้นภูเขา
แล้วผมก็เจอ
ครอบครัวของ
จิตแพทย์คนสุดท้ายของเธอ
มันคือความคืบหน้า
ดอกเตอร์ราล์ฟ กรีนสัน
จิตแพทย์แห่งฮอลลีวูด
ผู้รักษาและผูกมิตรกับมาริลิน ในช่วงปีท้ายๆ ของเธอ
ก่อนที่เธอจะเสียชีวิตในปี 1962
ราล์ฟเสียชีวิตไปแล้ว
เหลือแต่ภรรยาม่าย ฮิลดี้
ลูกสาว โจน
และลูกชาย แดนนี่
มันเป็นการสัมภาษณ์ที่มีประโยชน์ และให้ข้อมูลเชิงลึก
- สวัสดีครับ - สวัสดี
ผมรู้ว่าพ่อคุณรับช่วงรักษามาริลิน ที่ชายฝั่งตะวันตกในปี 1960
และพบปะกับเธอเป็นเวลาเกือบสองปี จนกระทั่งเธอตาย
ผมเกลียดฮอลลีวูด
ครอบครัวผมรู้จักคนในฮอลลีวูดหลายคน
บางครั้งก็เจอดาราหนังตามงานเลี้ยง
และผมคิดว่าทั้งหมดนี่มันน่ารังเกียจ
ผมรู้สึกว่าคนพวกนั้นเสแสร้งและหลงตัวเอง
ผมเกลียดพวกเขา
ดังนั้นตอนที่ผมรู้ว่าพ่อรักษามาริลิน
ผมเลยไม่ยินดีปรีดาสักเท่าไร
ท่านพบเธอที่ออฟฟิศไม่ได้ เธอดังเกินไป
ท่านให้เธอมาที่บ้าน ผมคิดว่า "บ้าบอคอแตกสิ้นดี"
นี่คือสัญลักษณ์ทางเพศของโลกนะ
นี่คือสิ่งที่สตรีเพศควรเป็น ถ้าให้สรุปสั้นๆ
(เทป 56)
(ฮิลดี้และโจน กรีนสัน ภรรยาและลูกสาวของดร.กรีนสัน)
มีบางอย่างเกี่ยวกับมาริลิน
- ที่ทำให้เธอต่างจากคนอื่นๆ - ครับ
แต่บางครั้งฉันก็ขับรถฮิลแมน มิงซ์ไปรับเธอ
- รู้ไหม และ… - ครับ
มาริลินที่ไม่แต่งหน้า และพันผ้าโพกผมแค่นั่งอยู่ตรงนั้น
คุณคงไม่คิดว่านั่นจะดึงดูดความสนใจใคร
แต่รู้ตัวอีกที ก็มีคนมาเช็ดกระจกรถฉันห้าคนแล้ว
- มันแค่มีบางอย่าง - ครับ
ฉันก็เคยเจอเหมือนกัน
เป็นเพราะคนรู้ว่าเธอคือมาริลิน…
ไม่ใช่
ร่างกายเธอให้ความรู้สึกเหมือนอยู่บ้าน
ซึ่งฉันไม่เคยเห็นในคนอื่น
มีความรู้สึกและความเคลื่อนไหว
ที่เกือบจะเหมือนสัตว์ และ…
งดงาม และในบางแง่ก็เปี่ยมด้วยอารมณ์
ฮิลดี้อนุญาตให้ผมอ่านเอกสาร และจดหมายของดอกเตอร์กรีนสัน
ซึ่งเป็นเหมือนขุมทรัพย์
เขาคิดว่ามาริลินมีแนวโน้ม ที่จะเกิดอาการหวาดระแวง
แต่ไม่ได้เป็นโรคจิตเภท
และอาการคล้ายหวาดระแวงของเธอ ตรงกับพฤติกรรมมาโซคิสม์มากกว่า
กรีนสันคิดว่าแนวโน้มที่จะ
แสดงออกในแบบที่ไม่เหมาะสม เพราะถูกปฏิเสธขณะเป็นกำพร้า
ดูจะเป็นส่วนสำคัญ
เธอเป็นเด็กที่ถูกทอดทิ้ง
วัยเด็กที่ยากลำบากของมาริลิน
เป็นช่วงเวลาที่เธอไม่มีวันลืม แม้จะโตเป็นผู้ใหญ่แล้ว
เธอเคยอยู่ในบ้านอุปถัมภ์สิบหลัง
อยู่ในสถานเลี้ยงเด็กกำพร้าสองปี
บ้านอุปถัมภ์อีกหลัง
อยู่กับผู้ปกครองสี่ปี
ตอนที่แม่ของเธอถูกส่งเข้าโรงพยาบาลประสาท
ฉันคงไม่เรียกตัวเองว่าเด็กกำพร้า
ฉันเป็นเด็กถูกทิ้ง
ใช่ ฉันไม่คุ้นกับการมีความสุข
มันเป็นสิ่งที่ฉันไม่เคยคิดว่าจะเกิดขึ้น
กรีนสันมองว่ามาริลิน เป็นผู้หญิงที่ถูกพรากวัยเด็กไป
และเขาคิดว่าสิ่งที่เธอต้องการคือครอบครัว
ตลอดหลายปีที่ทำงานมา
พ่อผมไม่เคยมีผู้ป่วยฆ่าตัวตายสักคน
ท่านไม่เคยรักษาใครด้วย วิธีนอกแบบแผนเหมือนที่ทำกับเธอ
ท่านรู้สึกว่าเพราะเธอเป็นดารา ทำให้เข้ารักษาในโรงพยาบาลไม่ได้
พอเข้าโรงพยาบาลไม่ได้
ท่านรู้สึกว่าทางที่ดีที่สุด
คือพยายามรักษาเธอด้วยวิธีที่ไม่ปกติ
นอกแบบแผนแบบนั้น
เธอเริ่มใช้เวลากับครอบครัวเรา
นั่นทำให้เราเป็นมิตรกันมากขึ้น
ก่อนอาหารค่ำ พวกเขาจะดื่มค็อกเทล
นั่นคือตอนที่ทุกคนคุยกันก่อนกินอาหารค่ำ
เธอมีจิตใจที่ใฝ่รู้
และซื่อสัตย์ที่พยายามหาความจริงในชีวิตของเธอ
คงเป็นช่วงนั้นเองที่ผมเริ่มคุยกับเธอ
ผมค่อยๆ ทำความรู้จักกับเธอในสถานการณ์นั้น
เพราะผมรู้แน่ว่าความคิดเห็นผมเปลี่ยนไป
ผมเป็นสมาชิกฝ่ายซ้ายหมาดๆ คนเดียวในครอบครัว
แต่เราก็คุยเรื่องพวกนี้กัน
และน่าแปลกใจที่มาริลินเข้าข้างผม
- ครับ - เราเริ่มมีไมตรีต่อกัน
ผมเริ่มชอบเธอและตระหนักว่าคนคนนี้มีอะไร
มากกว่าที่ตาเห็น
มาริลินบอกฉันว่ามีผู้ชายคนใหม่เข้ามาในชีวิต
บอกว่ายังไงบ้างครับ
ไม่ค่ะ ก็แค่บอกว่าเขา
เป็นคนที่ยอดเยี่ยมและน่าสนใจมาก
น่ารักและ…
มันเป็นบทสนทนาที่… ฉันจำได้ว่า…
- คุยแบบเด็กสาว - คุยแบบเด็กสาว
เธอบอกว่าเขาเป็นคนสำคัญมาก จนเธอไม่ยอมบอกว่าเป็นใคร
เธอเรียกเขาว่า "ผู้บัญชาการ"
ผู้บัญชาการ
"ผู้บัญชาการ"
ผู้บัญชาการเป็นฉายา ที่คนวงในของกระทรวงยุติธรรม
เรียกอัยการสูงสุดโรเบิร์ต เคนเนดี้
ฉันจำได้ว่ารู้สึกว่ามันช่าง…
ใช่ มันช่างแปลกที่ฉันนั่งเล่นกับมาริลิน มอนโร
คุยกันเรื่องแฟน ขณะที่ฉัน คบกับหนุ่มจืดชืดที่โรงเรียนศิลปะ
ฉันรู้ว่าเธอพูดถึงคนใหญ่คนโตในรัฐบาล
- และฉันว่ามันแปลก มันประหลาด… - แปลว่าคุณรู้อยู่แล้ว…
ฉันไม่รู้ว่าเป็นบ็อบบี้หรือประธานาธิบดี
- ครับ - มันน่าตื่นเต้นจริงๆ
ฉันจำผู้ชายที่ฉันชอบตอนนั้นไม่ได้ด้วยซ้ำ
แต่แน่นอนว่าเขาเทียบไม่ติดเลย
ปี 61 ปีและเดือนท้ายๆ ที่เธอมีชีวิตอยู่
ค่ะ
มีข่าวลือมากมายเกี่ยวกับ จอห์น เอฟ. เคนเนดี้และมาริลิน มอนโร
โรเบิร์ต เคนเนดี้เป็นคนละเรื่องกันเลย
นั่นเริ่มทำให้ผมสนใจมากขึ้น
คนคนนี้มีอะไรมากกว่าที่ตาเห็น
ครอบครัว
ถูกปฏิเสธขณะเป็นกำพร้า
ผู้บัญชาการ
เขาเป็นคนสำคัญมาก
ปริศนา
เรื่องลึกลับ
โรเบิร์ต เอฟ. เคนเนดี้อาจเป็นชิ้นส่วน ที่เข้ากับบั้นปลายชีวิตของมาริลินอย่างลงตัว
ยังไงซะ
ตั้งแต่วัย 20 กลางๆ เธอก็มีความสัมพันธ์ฉันชู้สาว
กับผู้ชายที่มีชื่อเสียง
โจ ดีแมกจิโอ
หวดลูกออกนอกสนามไปแล้ว
ตีได้สวย เข้าไปในที่นั่งชั้นบนฝั่งซ้าย
เขาเป็นนักกีฬาที่ยอดเยี่ยม
ดีแมกจิโอตีโดน
ฉันเจอเขาตอนเขาเกษียณแล้ว
(ปี 1954 - นิวยอร์ก)
ฉันมีเพื่อนไม่กี่คน
มันก็แค่…
ฉันชอบคน
แต่ถ้าให้เป็นเพื่อน ฉันชอบแค่ไม่กี่คน
ฉันว่าเธอค่อนข้างหลงดีแมกจิโอ
ฉันคบกับเขาประมาณปีครึ่ง สองปี แล้วเราก็แต่งงานกัน
เรื่องรักประโลมโลก
การแต่งงานของมาริลิน มอนโรกับโจ ดีแมกจิโอ
หญิงสาวผู้แสดงใน เคล็ดลับจับเศรษฐี
กลายมาเป็นนางเอกใน เคล็ดลับจับดาวเบสบอล
และทั้งสองก็ออกเดินทาง ไปฮันนีมูนอย่างมีความสุข
เขาเข้าใจบางอย่างในตัวฉัน
และฉันเข้าใจบางอย่างในตัวเขา
มันเป็นรากฐานชีวิตคู่ของเรา
และฉันก็พูดแค่บางส่วน
คุณกับคุณนายดีแมกจิโอ สนุกกับการท่องเที่ยวในญี่ปุ่นไหม
ทุกอย่างเรียบร้อยดี เราสนุกกับการเดินทาง
เรื่องเดียวที่ผมต้องขอบ่น คือผมไม่ได้เจอมาริลินเท่าไร
เธอเดินทางไปเกาหลี
ตระเวนตามค่ายและที่ต่างๆ
หลังจากนั้นเราอาจได้ใช้เวลาด้วยกันนิดหน่อย
ฉันไม่คิดว่าพวกเขาเหมือนกันสักเท่าไร
ฉันว่าเธอซึ้งใจจริงๆ ที่เขาเป็นห่วงเธอ
แต่ไม่นานก็เบื่อ…
กับความหึงหวงจนเกินเหตุของเขา
เรามาที่นี่เพื่อถ่ายทำเดอะเซเวนเยียร์อิตช์
- หนังเรื่องล่าสุดเหรอครับ - ค่ะ
ฉันตั้งตารอที่จะได้แสดงในหนังเรื่องนี้
ผมได้ยินว่าคุณเริ่มทำอาหารเก่งด้วย
โจบอกว่าคุณทำสเต๊กอร่อยมาก
ฉันหัดอยู่ค่ะ
ก็ค่อยเป็นค่อยไป แต่…
ครับ
โจ ดีแมกจิโอรับไม่ได้กับ การแต่งงานกับนางแบบเซ็กซี่แห่งชาติ
เรากำลังถ่ายเดอะเซเวนเยียร์อิตช์ กับมาริลิน มอนโร
(บิลลี่ ไวล์เดอร์ ผู้กำกับภาพยนตร์ - เดอะเซเวนเยียร์อิตช์)
แล้วคุณจำฉากอันโด่งดังได้ไหม
ที่ลมพัดกระโปรงเธอจนเปิดน่ะ
รู้สึกถึงลมจากรถไฟใต้ดินไหม
อุ่นสบายใช่ไหมล่ะ
มาอีกขบวนแล้ว
เราทุกคนเตรียมตัวถ่ายทำฉากนั้น
ตอนแรกมีคนนิดเดียว แต่สุดท้ายก็มากันเป็นโขยง
พวกเขามองใต้กระโปรงมาริลิน
และ…
ฝูงชนส่งเสียงแซวจากด้านข้าง
แล้วก็มีคนวิ่งมาขอลายเซ็น
คุณทำผมให้มาริลินในหนังหลายเรื่อง
ฉันทำผมตอนเซเวนเยียร์อิตช์
(เทป 49)
(กลาดิส วิทเท่น - ช่างทำผม)
แปลว่าคุณก็อยู่ด้วยในช่วงที่
มีเรื่องวุ่นวายเกี่ยวกับลมพัดกระโปรง…
ใช่ค่ะ โจโกรธมาก
เขาโกรธจริงๆ หรือว่า…
โกรธจริงๆ
โจ ดีแมกจิโอ เขาดูอยู่และไม่ชอบใจเท่าไร
ที่ภรรยาทำเรื่องน่าอายในที่สาธารณะ
พวกเขาพักที่ห้องสวีทในโรงแรมเก่าแสนสวย
และเขา…
ทุบตีเธอนิดหน่อย
มาริลินบอกว่าเธอร้องเรียกพวกเรา
แต่เราไม่ได้ยินเสียงเธอเพราะมีกำแพงหนากั้น
เธอออกจากห้องในสภาพฟกช้ำ ตาเขียว ใช่ไหม
- เป็นที่ไหล่มากกว่า - ครับ
แต่พอใช้เครื่องสำอางปิดร่องรอย เธอก็ไปทำงาน
ชีวิตแต่งงานของเราไม่มีความสุข มันจบลงใน…
เก้าเดือน
อย่างน่าเสียดาย
ฉันไม่มีอะไรจะพูดนอกจากนี้
(ตุลาคม 1954)
ในฐานะทนายของเธอ ผมบอกได้แค่
กรณีนี้ถือเป็นความขัดแย้งทางอาชีพ
โจย้ายออกจากบ้านหรือยังครับ
- โอเค เจอร์รี่ - ขอโทษนะคะ ฉันต้องไปแล้ว
พ่อผมเคยบอกว่า
เธอซึมเศร้าเป็นพักๆ
บอกว่าเธอรู้สึกแย่กับตัวเองแค่ไหน
ครับ
"ไม่มีอะไรเป็นไปด้วยดี"
"ไม่เป็นอย่างที่หวังสักอย่าง"
ครับ
รู้สึกยังไงบ้างครับที่ได้กลับมาฮอลลีวูด เป็นช่วงเวลาที่มีความสุขไหม
ค่ะ เป็นช่วงเวลาที่มีความสุขมาก ฉันดีใจที่ได้กลับมา
- ยังบ้านเกิด - ครับ
คุณมีความสุขแล้วสินะคะ
และเธอก็พูดถึงความคิดน่าหดหู่ซ้ำไปซ้ำมา
"ไม่มีใครชอบฉันเลย"
"ทำอะไรก็พังไปหมด"
"ฉันไม่มีใครเลย"
"ฉันถูกทอดทิ้ง"
มาริลิน เท่าที่เรารู้คือในนิวยอร์ก
คุณกับโจ ดีแมกจิโอเป็นเพื่อนทางไกลกัน
ไกลแค่ไหนคะ
เราไม่ได้เจอกันเลยค่ะ
ได้ติดต่อกันไหมคะ เขียนจดหมายหรือคุยกันบ้างไหม
- ขอไม่ตอบนะคะ - ค่ะ ไม่เป็นไร
ตอนที่ถูกส่งไปอยู่สถานเลี้ยงเด็กกำพร้า
พวกเขาลากฉันไป ฉันได้แต่ร้องไห้ และกรีดร้องว่า "หนูไม่ใช่เด็กกำพร้า"
ฉันบอกผู้หญิงทุกคนที่เจอ "หนูมีแม่นะ"
ถ้าเจอผู้ชายก็บอกว่า "หนูมีพ่อนะ"
ฉันคงไม่มีอะไรจะพูดมากนอกจาก
ฉันชอบเธอ และ…
เราเคยคุยกันเยอะ
ครับ
(เทป 52 เอ)
(เพ็กกี้ ฟิวรี - นักแสดง)
ฉันไปงานเลี้ยงของสตราสเบิร์กกับเธอบ่อยๆ
คุณได้เจอเธอในช่วงถดถอย
คือประมาณปีสุดท้ายบ้างไหม คุณ…
เธอดูค่อนข้าง…
เธอดูกังวลเกี่ยวกับ
ความทรงจำสมัยเด็ก
ที่เธอเคยถูกลวนลาม อะไรทำนองนั้น
แม้ว่ามันจะผ่านไปนานแล้วเหรอครับ
ฉันจำได้ว่าเธอพูดถึงมัน
เธอรู้สึกว่าตัวเองหลีกเลี่ยง…
เธอรู้ว่ามีคนที่เป็นโรคจิตไปเลย หลังเจอเหตุการณ์แบบนั้น
เธอรู้สึกว่าอย่างน้อยตัวเองก็รอดมาได้
มาริลินบอกว่า "มันเกิดขึ้นจริง"
"ฉันรู้ว่ามันผิด
แต่บอกตามตรงนะ ฉันว่าตอนนั้น ฉันอยากรู้อยากเห็นมากกว่า
ไม่เคยมีใครบอกฉันเรื่องเซ็กส์
และที่จริงแล้ว ฉันไม่เคยคิดว่ามันสำคัญขนาดนั้น"
ผมเป็นเพื่อนสนิทของเธอ
และเป็นเพื่อนจนวันสุดท้าย
(เทปเล็ก 98)
(เฮนรี่ โรเซนเฟลด์ เพื่อนสนิทและผู้ผลิตเครื่องแต่งกาย)
เธออยากรู้จักพ่อเหลือเกิน
ผมจำได้ว่ามีงานเลี้ยง เราเล่นเกมกัน
ทุกคนบอกสิ่งที่ตัวเองต้องการที่สุดในโลก
ครับ
เธอบอกว่าอยากสวมวิกผมสีดำ
หิ้วพ่อของเธอจากบาร์
ให้เขาร่วมรักกับเธอ
แล้วเธอก็จะถามว่า "ไง รู้สึกยังไงที่มีลูกสาว
ที่คุณร่วมรักด้วย"
ครับ
ทุกคนอยากผ่านพ้นวัยเด็กไปโดยไม่บุบสลาย
แต่ถ้าในช่วงนั้น ไม่มีใครส่งเสริมความคิดที่ว่า
เรามีค่าพอให้รัก เราสามารถเป็นที่รัก เรามีคุณค่าบางอย่าง
เราเป็นคนดี
สุดท้ายเราจะเหลือแต่ความว่างเปล่า
ผู้ชาย
ผู้ชายที่มีชื่อเสียง
อีกครั้ง
ทรงอำนาจและมีความสำคัญ
ครั้งแล้วครั้งเล่า
ถ้าจะมีปริศนาอะไรเกี่ยวกับการตายของมอนโร
ผมว่านี่แหละคือประเด็นหลัก
ก่อนจะลงรายละเอียด ผมอยากรู้ว่า
คุณพบเธอหลังแต่งงานกับดีแมกจิโอใช่ไหม
เราเป็นเพื่อนกันตั้งแต่ก่อนแต่งงาน
ครับ
หลายปีก่อนหน้านั้น
(เทป 97 บี)
(อาร์เธอร์ เจมส์ นักพัฒนาอสังหาริมทรัพย์และเพื่อนที่คบมานาน)
พ่อผมเคยเป็นเจ้าของรีพับลิกสตูดิโอส์ครึ่งหนึ่ง
ผมเลยโตมากับคนพวกนี้
แต่ผมว่าคนที่ส่งผลกระทบที่สุด คืออาร์เธอร์์ มิลเลอร์
ใช่
เรื่องอาร์เธอร์ มิลเลอร์
(ปี 1956)
อาร์เธอร์ มิลเลอร์เป็นนักเขียนบทละคร ที่โด่งดังที่สุดในประเทศ
เขาเป็นที่รู้จักจากละครอย่าง ออลมายซันส์และอวสานเซลส์แมน
คุณรู้จักคุณมอนโรมานานแค่ไหน คุณมิลเลอร์
ผมรู้จักเธอมานานแล้ว แต่เราไม่ได้เจอกันนานหลายปี
แต่ผมว่าผมเจอผู้หญิงที่จะมาเป็นภรรยาแล้ว
- มาริลิน มอนโรน่ะเหรอ - ถูกต้อง
คุณวางแผนจะมีลูกเมื่อไหร่คะ
ฉันยังไม่ได้แต่งงานนะ ที่รัก
คำถามนี้ค่อนข้างเป็นส่วนตัว
คุณมิลเลอร์มีอะไรที่ดึงดูดคุณ เป็นพิเศษหรือเปล่าครับ
- คุณเคยเห็นเขาไหม - เคยครับ
ใช่
ในปี 1955 มาริลินอายุ 29
ส่วนเขาอายุ 40
ความรักของพวกเขาผลิบานอย่างรวดเร็ว
ฉันว่าเธอสนใจคนที่เธอคิดว่าฉลาด
เธอเป็นคนฉลาดและพยายาม พัฒนาตัวเองในด้านนั้นตลอดเวลา
ใช่ไหมครับ
ฉันเข้าใจว่าอย่างนั้น
มาริลินเริ่มอยากเป็นที่ยอมรับ ในด้านศิลปะและอยากมีอิสระ
สิ่งที่ฉันอยากทำ ฉันอยากเป็นนักแสดงที่ดี
(แอคเตอร์ส สตูดิโอ)
นักแสดงตัวจริง ศิลปินที่มีความสุจริต
เธอย้ายไปอยู่ฝั่งตะวันออก
เรียนที่แอคเตอร์ส สตูดิโออันโด่งดัง และตั้งบริษัทผลิตภาพยนตร์ของตัวเอง
มาริลิน มอนโร โปรดักชันส์
เธอตั้งเป้าหมายให้ตัวเองสูงมาก
เธอมีหัวด้านการแสดง
คุณได้เห็นเธอทำอะไรในสตูดิโอไหม
เธอชอบมานั่งกับฉันที่สตูดิโอ
เธอจะคิดว่าอยากแสดงยังไงในฉากนั้น
ดูเหมือนเธอจะตั้งใจมาก
เธอเอาใจใส่จริงๆ
ฉันคิดว่าชีวิตคนเราก็มีแต่ความรักและงาน
อาร์เธอร์ มิลเลอร์คิดว่าเธอเป็นคนฉลาด
และมีสมองที่ยังใช้งานไม่เต็มศักยภาพ
เขาเกี้ยวเธอก็เพราะเหตุนี้
เขาคิดจะปั้นและบงการเธอเหรอ
ใช่
(อาร์เธอร์ มิลเลอร์)
มันเป็นงานแต่งงานครั้งสำคัญแห่งปี และได้รับความสนใจอย่างมาก
มันคือการเริ่มต้นใหม่ดีๆ นี่เอง
คุณมอนโร บอกได้ไหมครับว่า จะจัดงานแต่งงานแบบไหน
หวังว่าจะเป็นงานเงียบๆ นะ
ทั้งคู่แต่งงานกันอย่างเงียบๆ
เขาให้แหวนกับเธอ มันถูกสลักว่า
"ขณะนี้คือนิรันดร์"
มาริลินเขียนไว้หลังรูปถ่ายงานแต่งงานรูปหนึ่งว่า
"ความหวัง"
(โรงละครรอยัลเฮย์มาร์เก็ต)
(ลอนดอน)
(ซาวอย)
ทั้งสองคนเดินทางไปลอนดอน เพื่อสร้างหนังให้มาริลิน มอนโร โปรดักชันส์
เดอะพรินซ์แอนด์เดอะโชว์เกิร์ล
หลังจากงานเลี้ยง
เธอบังเอิญเจอบันทึก ที่อาร์เธอร์ มิลเลอร์วางทิ้งไว้
มาริลินบอกครูฝึกสอนการแสดงว่า
"มันเขียนทำนองว่าเขาผิดหวังในตัวฉันแค่ไหน
เขียนว่าเขาเคยคิดว่าฉันเป็นนางฟ้า
แต่ตอนนี้เขาคิดว่าตัวเองคิดผิด
เขาแต่งงานกับผู้หญิงที่มีข้อบกพร่อง พอๆ กับภรรยาคนก่อน"
มิลเลอร์ยังเขียนว่ามาริลินเป็นโสเภณี
เหตุการณ์ที่มาริลินพูดถึงซ้ำแล้วซ้ำอีก
มันหมายความว่ายังไง
เธอคิดว่าเขาอยากรักเธอ
แต่เธอจะรอดจากความอ่อนละมุน และความโหดร้ายของความรักได้ยังไง
สตูดิโอครับ
ขอสายมิลตัน กรีนครับ
พูดอยู่
อรุณสวัสดิ์ครับ ผมโทนี่ ซัมเมอร์ส
(เทป 87 เอ)
(มิลตัน กรีน - ช่างภาพ และหุ้นส่วนของมาริลิน มอนโร โปรดักชันส์)
เรื่องเกี่ยวกับคุณ
ผมทราบมาว่าคุณเป็นเพื่อนสนิท และผู้ร่วมงานของเธอ
เพื่อนสนิทและผู้ร่วมงานเหรอ เรารักกัน ก็แค่นั้น
ระหว่างที่เธอแต่งงาน คุณคิดว่าเธอ
เป็นภรรยาที่ดีและซื่อสัตย์ไหม
เป็นสิ เธอเป็นภรรยาที่ดี เธออยากมีลูก
ที่จริง ตอนถ่ายเดอะพรินซ์แอนด์เดอะโชว์เกิร์ล
เธอบอกว่าพอปิดกล้อง เธอจะกลับบ้านไปมีลูก
ผมก็ตอบว่า "เยี่ยมเลย
ลงหลักปักฐาน ผมว่าเป็นความคิดที่ดีนะ"
ครับ
เธอเคยบอกคุณไหมว่าเธออยากมีลูก
ถ้าให้เลือกระหว่างมีลูกกับเป็นดารา
เธอจะเลือกลูก
ไม่ต้องสงสัยเลย
มีรูปถ่ายสองสามใบ
ผมคิดว่าเป็นรูปเธอกับพ่อของมิลเลอร์
เธอบอกผมว่า
"นี่เป็นช่วงที่ฉันมีความสุขที่สุด"
ผมถามว่าทำไม
เธอเอารูปให้ผมดูและบอกว่า "ตอนนั้นฉันท้องอยู่"
ใช่ เธอท้องกับมิลเลอร์ น่าจะเป็นตอนถ่ายซัมไลก์อิตฮอต
(ปี 1958)
(ปี 1983)
ถ้าคุณเห็นเธอ
ในหนังที่ผมร่วมงานกับเธอ เรื่องซัมไลก์อิตฮอต
ครับ หนึ่งในเรื่องโปรดของผม
เธอวิเศษมาก
(เทป 01)
(ซิดนีย์ กีลารอฟฟ์ - ช่างทำผม)
คุณรู้จักเธอหลังเธอเข้าวงการนานแค่ไหน
ตั้งแต่ต้น
ตั้งแต่ต้นเลยเหรอ
- ใช่ - ให้ตายสิ
เธอมีคุณลักษณะที่ไร้เดียงสามาก อ่อนโยนและสุภาพ
ครับ
เธออาจเป็นแบบนั้นก็ได้
ไม่ใช่แค่อาจเป็นได้ เธอเป็นจริงๆ เธอถูกลืมอย่างรวดเร็ว
และผม…
เธอมีความสุขไม่บ่อยนัก คุณซัมเมอร์ส
ผมจำได้…
ผมสงสัยว่าคุณกำลังจะพูดถึง ปัญหามีบุตรยากของเธอ
และเธอก็เสียลูกไป
ผมรู้สึกว่าวิกฤตที่น่าจะเกิดขึ้น
ดูเหมือนจะเกิดขึ้นเพราะเธอแท้งลูก
ผมเข้าใจผิดตรงไหนหรือเปล่า
ทุกอย่างในชีวิตคนเชื่อมโยงกันหมด โดยเฉพาะเธอ รู้ไหม
และมันน่าเศร้า
เธอสับสนเล็กน้อยอยู่ตลอดเวลา
แต่เชื่อเถอะ เวลาเราผ่านเรื่องร้ายๆ แบบนั้น
บางครั้งก็ 30 40 50 เทค
เราจะมีอะไรบางอย่าง
บางอย่างที่มีเอกลักษณ์ และไม่สามารถเลียนแบบได้
ผมไม่มีปัญหากับมอนโร มอนโรมีปัญหากับมอนโร
เธอมีปัญหากับตัวเอง
ผมบอกเหตุผลคุณได้
แต่ผมพูดอะไรไม่ได้ทั้งที่รู้ทุกอย่าง
ต้องขอโทษจริงๆ
คุณฟังดูเหมือนคนดี แต่ผม… การพูดถึงมันทำให้ผมเศร้า
เศร้าจริงๆ
คุณรู้ว่า…
เธอจากไป 20 ปีแล้ว
- ครับ - คุณซัมเมอร์ส
ผมรู้
- ผมทำใจพูดเรื่องนี้ไม่ได้จริงๆ - ครับ
แค่การได้เป็น
มนุษย์อีกคนหนึ่ง
ได้ไปที่ไหนสักแห่ง
ได้มีความลับอยู่กับตัวบ้าง
คนเราต้องอยู่ตามลำพังบ้าง รู้ไหม
(ปี 1960)
(เนวาดา)
คุณคงทราบอย่างกะทันหันว่าเธออยู่ในขาลง
ตอนเริ่มถ่ายทำเดอะมิสฟิตส์
ผมรู้ตั้งแต่… ใช่ ผมรู้ตั้งแต่ต้นแล้ว
และผมเห็นว่ามีบางอย่างที่เธอ…
เธอไม่ใช่เด็กสาวผู้มีชีวิตชีวาที่ผมเคยรู้จัก
ไม่นานเราก็รู้ว่าเธอเป็นตัวปัญหา
เธอเข้ากองสายเสมอ
บางครั้งก็หายไปทั้งเช้า
บางครั้งเธอก็ปกติดี
แต่บางครั้งก็ไม่เป็นตัวของตัวเองเลย
เห็นได้ชัดว่ายาคือต้นเหตุ
ยาเสพติดคือปัญหา
คนในฮอลลีวูดจำนวนมาก ใช้ยาตามใบสั่งแพทย์ในทางที่ผิด
และมาริลินก็ไม่ใช่ข้อยกเว้น
เธอใช้ยากระตุ้น แอมเฟตามีน และยากดประสาท บาร์บิทูเรต เป็นเวลาหลายปี
และที่อันตรายที่สุดคือยานอนหลับ
คุณคิดว่าเป็นเพราะ ชีวิตแต่งงานของเธอกำลังล่มหรือเปล่า
มันทำให้เธอเสียใจมากไหม หรือ…
ผมมารู้เรื่องนี้ระหว่างการถ่ายทำ
ผมจำได้ว่าวันหนึ่งผมพูดกับมิลเลอร์
ผมบอกว่าถ้าขืนเธอเป็นแบบนี้ต่อไป
เธอคงต้องเข้าโรงพยาบาลบ้า ภายในสองสามปี หรือไม่ก็ตาย
และผมบอกว่าใครก็ตาม ที่ปล่อยให้เธอใช้ยาสมควรถูกยิง
มันก็เหมือนกับกล่าวหาเขา
กล่าวโทษมิลเลอร์
คุณเจอเธอครั้งสุดท้ายเมื่อไหร่
ตอนถ่ายทำเดอะมิสฟิตส์เสร็จ
ความสุข…
มีใครรู้จักมันบ้างไหม
ปี 1961…
นั่นดูเหมือนดาราหนังที่ถูกนักข่าวกลุ้มรุมทั่วไป
ที่จริงแล้ว มาริลินเพิ่งเข้าพักที่ คลินิกจิตเวชเพย์น วิทนีย์เป็นเวลาสี่วัน
เพื่อแก้ไขการใช้ยานอนหลับในทางที่ผิด
แต่สื่อมวลชนกลับได้ข่าวเข้า
มาริลิน
แล้วเธอก็ฝ่าดงนักข่าวออกจากคลินิก
เธอเข้าโหมดดารา
และดูเยือกเย็นมาก
มาริลิน
มีการอ้างว่ามาริลินบอกว่ารู้สึกดีมาก
ฉันรู้สึกดีมาก ขอบคุณค่ะ
แต่ความจริง นี่คือผู้หญิงที่เผชิญกับ ความเครียดทางอารมณ์อย่างรุนแรง
ไม่กี่เดือนหลังจากนั้น เธอก็ตาย
ทำไม
(ฉันเลือกเคนเนดี้)
เธอหย่ากับมิลเลอร์ในเดือนมกราคม ปี 61
วันเดียวกับที่ประธานาธิบดี สาบานตนเข้ารับตำแหน่ง
ตอนนั้นเธอเพิ่งหย่าอีกครั้งและรู้สึกเหงามาก
(ปี 1961 วันที่ 20 มกราคม)
นั่นคือตอนที่พวกเคนเนดี้กลับมา
หลังจากชีวิตแต่งงานของเธอ กับมิลเลอร์จบลงใช่ไหม
ใช่
ตอนนั้นคุณรู้เรื่องนี้ไหม
รู้สิ แต่แจ็คก็คบกับเธอ ตั้งแต่ตอนต้นหรือกลางยุค 50 แล้ว
ตั้งแต่ยุค 50 เลยเหรอครับ
ใช่
แน่นอนอยู่แล้ว
คุณว่าคุณเริ่มได้ยินเรื่องเกี่ยวกับ
มาริลินกับครอบครัวเคนเนดี้ตั้งแต่เมื่อไหร่
เขาไปๆ กลับๆ ที่นี่มาตลอดยุค 50
เพราะเขามีเพื่อนที่นี่หลายคน
มาอยู่ที่นี่นานๆ
- เขาพักที่มาลิบูอินน์ - ครับ
และดื่มที่มาลิบูคอตเทจ
เป็นร้านที่โสโครกที่สุดเท่าที่เคยเห็นมาเลย
แล้วไม่มีปัญหาเหรอครับเวลาพวกเขา ไปไหนด้วยกัน เดินเล่นที่ท่าเรือ
- ไม่หรอก เพราะคนที่นี่… - ครับ
ไม่รู้จักแจ็คเลย
เขาเป็นวุฒิสมาชิก เขาไม่เป็นที่รู้จักที่นี่
ข้าพเจ้า จอห์น ฟิตซ์เจอรัลด์ เคนเนดี้ ขอสาบานว่า…
ไม่มีใครคิดว่าแจ็คจะได้เป็น ประธานาธิบดีหรือตัวแทนพรรค
จะปฏิบัติหน้าที่ในตำแหน่ง ประธานาธิบดีสหรัฐอเมริกาอย่างซื่อสัตย์
และจะพยายามสุดความสามารถ…
เขาก็เป็นแค่ลูกคนรวยอวดฉลาด ที่มาเป็นวุฒิสมาชิก
ปกปักรักษา คุ้มครอง และปกป้องรัฐธรรมนูญของสหรัฐอเมริกา
ขอพระเจ้าทรงช่วยเหลือ
แล้วเรื่องบ็อบบี้เริ่มเมื่อไหร่ครับ
หลังจากแจ็ค
แต่คุณเชื่อว่าเคยมีช่วงที่
เธอคบหากับทั้งสองคนใช่ไหม
ใช่
ครับ
ใช่
แต่ในปี 61
พวกเขาชอบไปรวมตัวกันที่บ้านของพีท ลอว์ฟอร์ด
ในมาลิบู
บ้านหลังงามของปีเตอร์ ลอว์ฟอร์ด และภรรยา แพท
หนึ่งในน้องสาวหลายคนของเจเอฟเค
ปีเตอร์ ลอว์ฟอร์ดเป็นสมาชิก กลุ่มแร็ตแพ็กของแฟรงก์ ซินาตรา
ในปี 1961 มาริลินไปค้างคืนที่นั่น
กับครอบครัวลอว์ฟอร์ดเป็นครั้งคราว ในฐานะเพื่อนของพวกเขา
แต่พวกเขาก็จัดงานเลี้ยงอันโด่งดังที่นั่นด้วย
และมีหลายครั้งที่พี่น้องเคนเนดี้ทั้งสองคนมาที่นี่
ทุกอย่างที่เกิดขึ้นที่บ้านริมหาดหลังนั้น
ไม่มีอะไรหอมหวานเลย
แน่นอนว่าเคนเนดี้ทั้งสองคน ก็ไม่มีอะไรหอมหวานเหมือนกัน
(เทป 80)
(จีนน์ มาร์ติน นักแสดงและภรรยาของดีน มาร์ติน)
มาริลินอยู่ด้วยไหมครับ ตอนคุณอยู่กับพวกเขาคนใดคนหนึ่ง
มันน่าเหลือเชื่อจริงๆ
เห็นได้ชัดว่าปีเตอร์จัดหาสาวๆ มาให้เคนเนดี้ทั้งสองคน
พวกเขาไม่สนว่ามีใครอยู่ด้วยบ้าง
ต่อให้ภรรยาของพวกเขาอยู่ห้องข้างๆ
และบางครั้งก็เป็นแบบนั้นจริงๆ
ตอนมีอะไรกับผู้หญิงในอีกห้องเหรอครับ
ใช่ เคยมีคนจับหน้าอกฉันด้วยซ้ำ
ประธานาธิบดีน่ะ
บ็อบบี้มือซนไหมครับ
ค่ะ
แต่ยังไม่เท่าแจ็ค
พวกเขาไร้รสนิยม ล้าสมัย พ่อของพวกเขาก็ด้วย
ครับ
ลูกไม้หล่นไม่ไกลต้นจริงๆ
พวกเขาเหมือนพ่อสินะครับ
เป็นที่รู้กันว่าโจ เคนเนดี้บอกลูกชายว่า
"นอนกับผู้หญิงให้มากที่สุด และบ่อยที่สุดเท่าที่ทำได้"
เขาสอนลูกชายแบบนั้นจริงๆ
รู้ไหม พ่อเขาเป็นเสือผู้หญิงยิ่งกว่าเขาอีก
อ๋อ โจ ใช่ครับ
(เทป 71 เอ)
(อัล โรเซ่น - ตัวแทนนักแสดงฮอลลีวูด)
เขามาที่นี่ เขามีสำนักงานที่นี่
ซึ่งกลายเป็นอาร์เคโอในเวลาต่อมา
ก่อนหน้านั้น นักต้มตุ๋นที่ไหนก็เข้าวงการภาพยนตร์
- และหาเงินได้ - ครับ
และเขาเคยอึ๊บสาวในห้องทำงาน
ผมต้องรอหน้าห้อง ให้ตายสิ
ระหว่างที่เขานอนกับผู้หญิง
ผมหมายถึงโจนะ
ครับ
เขายังมีอำนาจในฮอลลีวูด หลายปีหลังจากนั้นใช่ไหมครับ
จำเอาไว้ล่ะ
แต่ตอนนั้นคุณคิดว่าเธอคบกับบ็อบบี้
หรือว่าคบกับแจ็ค
ทั้งคู่
คุณคิดว่าพี่น้องแบ่งผู้หญิงกัน…
ใช่
วันหนึ่ง ในห้องอาหาร
เธอบอกว่าจะไปบ้านลอว์ฟอร์ด
"ฉันอยากมีเรื่องไว้คุยกับเขา"
โรเบิร์ต เคนเนดี้
ใช่ เราคิดคำถามเกี่ยวกับการเมือง
เธอถึงกับจดโน้ตไว้
เก็บใส่กระเป๋าแล้วก็ไปที่นั่น
เธอนั่งข้างบ็อบบี้
และจดอะไรเล็กๆ น้อยๆ
รู้สึกว่าตัวเองไม่ฉลาดพอสำหรับคนที่นั่น
และพอถึงจุดหนึ่ง
เขาลุกขึ้นและโทรทางไกลหาพ่อเขา
เพื่อบอกว่าเขาได้นั่งกับมาริลิน มอนโร
และถามว่าพ่อเขาอยากทักทายมาริลินไหม
ใครนะครับ
บ็อบบี้ค่ะ
และฉันคิดว่าเขาขอเธอเต้นรำ
พวกเขาเต้นด้วยกัน
หลังจากพี่ชายขึ้นเป็นประธานาธิบดี บ็อบบี้ก็ยังคบกับเธอใช่ไหม
ใช่ เธอเคยบอกว่าอย่างนั้นหลายครั้ง
ก็อย่างที่บอก เธอไม่ได้โกหก เธอพูดอย่างเปิดเผย
ตอนนั้นเธออธิบายความสัมพันธ์ ของเธอกับเคนเนดี้ว่ายังไง
เต็มไปด้วยความรัก
เต็มไปด้วยความชื่นชม
ครับ
ไม่ว่าความสัมพันธ์ของพี่น้องเคนเนดี้ กับมาริลินจะเป็นแบบไหน
พวกเขาก็กำลังเล่นกับไฟ
มีศัตรูที่มุ่งร้าย
คนที่อยากได้ข่าวฉาวของแจ็คและบ็อบบี้ เคนเนดี้
คืนนี้เราจะเกาะติดเรื่องของนักสืบเอกชน
ผู้ช่วยนิตยสารคอนฟิเดนเชียล ล้วงลึกชีวิตดาราฮอลลีวูด
อดีตตำรวจ ปัจจุบันเป็นหนึ่งใน นักสืบเอกชนที่ค่าตัวสูงที่สุดในสหรัฐฯ
เฟรด โอแทชครับ
เอาล่ะ เฟรด โอแทช คุณรับทุกงานที่ได้เงินใช่ไหม
- ถูกต้องไหม - ถูกต้อง
ทุกงานเลยเหรอ
ผมจะไม่รับทำงานให้สมาชิก พรรคคอมมิวนิสต์ หรือพวกคอมมิวนิสต์
นั่นคือกฎของผม
คุณมีข้ออ้างอะไรในการละเมิด ความเป็นส่วนตัวของผู้อื่น
ผมคิดแบบนี้นะ ถ้ามีอะไรให้เห็นหรือได้ยิน
ก็ไม่ถือว่าละเมิดความเป็นส่วนตัว
การเป็นนักสืบเอกชนเป็นงานสกปรก ไม่ต้องสงสัยเลย
แต่ผมทำงานบางอย่าง
และพยายามหาว่าข้อมูล และสิ่งของเป็นของจริงไหม
- คุณอยากได้แต่ข้อเท็จจริงเหรอ - ใช่ ความจริง
- สวัสดี เฟรด โอแทช - ครับ
ผมโทนี่ ซัมเมอร์ส
(เทป 33)
(เฟรด โอแทช - นักสืบเอกชน)
ผมทำงานให้และขุดคุ้ยมาเฟีย ทำงานให้และขุดคุ้ยผู้บังคับใช้กฎหมาย
ทำงานให้และขุดคุ้ยทำเนียบขาว
และผมเคยทำงานให้ฮอฟฟา
จิมมี่ ฮอฟฟา
จิมมี่ ฮอฟฟาเป็นประธานสหภาพทีมสเตอร์ส
สหภาพคนขับรถบรรทุกของสหรัฐฯ
อื้อฉาวเรื่องทุจริต มีอำนาจล้นฟ้า
เกี่ยวพันกับพวกมาเฟีย
ไม่มีทางเป็นประธานทีมสเตอร์สได้ ถ้าพวกมาเฟียไม่เห็นชอบ
ฮอฟฟาเป็นมาเฟีย
ฮอฟฟาตกเป็นเป้าของโรเบิร์ต เคนเนดี้
(คณะกรรมการแมคเคลแลน ไต่สวน กิจกรรมไม่เหมาะสมในการจัดการแรงงาน)
- คุณฮอฟฟา คุณเอาเงินมาจากไหน - อะไรนะ
- คุณได้ยินแล้ว - มีหลักฐานของเงิน 20,000 ดอลลาร์ไหม
- ไม่มี - คุณได้รับเงินบ้างไหม
ผมคิดว่าไม่นะ
นี่มีความหมายอะไรกับคุณไหม
ไม่มีความหมายอะไรนอกจากแสดงว่า
คุณพยายามทำให้ฮอฟฟาอับอายอีกครั้ง ก็แค่นั้น
ฮอฟฟา เขามีความแค้นกับบ็อบบี้ เคนเนดี้ ซึ่งมีความแค้นกับฮอฟฟา
คุณฮอฟฟา คุณได้พูดว่า "ไอ้เวรนั่น ฉันจะเล่นงานมัน" หรือไม่
ผมไม่รู้ด้วยซ้ำว่าผมพูดถึงอะไร และไม่รู้ว่าคุณพูดถึงอะไร
ฮอฟฟาต้องการขัดขาเคนเนดี้
พวกเขาอยากเล่นงานบ็อบบี้
เขาตกเป็นเป้าความเกลียดชัง เพราะเขาเป็นอัยการสูงสุด
สิ่งที่ฮอฟฟาต้องการ
คือให้ผมหาข้อมูลเสียๆ หายๆ เกี่ยวกับแจ็คและบ็อบบี้ เคนเนดี้
และความสัมพันธ์ของพวกเขากับมาริลิน มอนโร
กลยุทธ์ที่ตกลงกันไว้คือเราจะใช้อุปกรณ์ไฟฟ้า
และที่ที่เหมาะจะติดตั้งอุปกรณ์ที่สุด คือบ้านของลอว์ฟอร์ดในมาลิบู
นั่นคือสนามเด็กเล่นของเคนเนดี้
และติดเครื่องดักฟังที่บ้านของมาริลิน
ในเบรนท์วูด
บ้านบนถนนเฮเลนาส์เป็นทรัพย์สินชิ้นแรกในชีวิต
ที่เธอได้เป็นเจ้าของ
และพ่อของฉันก็สนับสนุนความคิดที่ว่า
เธอเพียงคนเดียวก็สามารถ ลงหลักปักฐานและมีบ้านของตัวเองได้
มันเป็นเรื่องที่เธอคิดไม่ถึงมาก่อน
และเธอตื่นเต้นมาก ที่จะสร้างครอบครัวในแบบของตัวเอง
พ่ออยากให้เธอยืนด้วยลำแข้งของตัวเอง
แต่คนเรามีอะไรบางอย่าง ที่ต้องการความโดดเดี่ยวสักพัก
ฉันก็จะเงียบและอยู่คนเดียวมากขึ้น
ระหว่างนั้น มีช่วงหนึ่งที่พ่อผมไม่อยู่
- ครับ - ไปยุโรป
ตอนท่านไป สภาพจิตใจเธอก็ดีพอตัว
แต่ผมคิดว่าเธอเริ่มถ่ายหนังเรื่องนั้น
ใช่ครับ
ในบางแง่ ยิ่งเรามีความสำคัญต่อเธอ น้อยเท่าไรก็ยิ่งดีเท่านั้น
นั่นแปลว่าเธอมีชีวิตของตัวเอง
- เอาล่ะ กล้อง - สิบเอ็ด
ฉันใช้เวลาแค่สองวินาที ต้องใช้…
คุณมีเวลาสองวัน ขอโทษนะ จอร์จ แต่เราทำได้
ดีมาก
เอาล่ะ กล้อง
(ในกองถ่ายของซัมธิงส์ก็อตทูกีฟ)
ใช่ ขออีกเทค แต่ก็ใช้ได้ใช่ไหม
เขาชื่นชมเธอมาก จอร์จ คิวกอร์น่ะ
และเธอก็ยิ่งโด่งดังขึ้นอีก
(เทป 37 และ 45)
(โรบิน ธอร์น - พยาบาลของคิวกอร์ ผู้กำกับภาพยนตร์)
ผมต้องอ่านบันทึกเพื่อดูว่าเขาพูดอะไร
ดูว่าผมจดคำพูดเป๊ะๆ ไว้ไหม
ผมอยากฟังนะ
นี่คือคำพูดของเขา "มาริลินจะกลายเป็น
หนึ่งในนักแสดงหญิงที่ได้รับ ความนิยมสูงสุดในยุคนี้ หรือศตวรรษนี้"
ขณะกำกับหนังเรื่องนี้ คุณคิวกอร์…
ดีกับฉันมาก
การพยายามมีความสุข ก็ยากพอๆ กับการเป็นนักแสดงที่ดี
เราต้องทุ่มเทให้ทั้งสองอย่าง
"ผลงานชิ้นเอกของเธอ จะเป็นหนังในช่วงบั้นปลายอาชีพ"
"เธอมีพรสวรรค์ด้านการแสดงที่ยังไม่ถูกใช้"
ยังไงก็ตาม เธอกำลังถ่ายหนังเรื่องนั้น และพ่อผมบอกก่อนไปว่า
"ฝากทุกคนช่วยดูหน่อยนะ"
เขาอยากดูแลไม่ให้เธอเจอปัญหาอะไร
มีความเสี่ยงอยู่ตลอดเวลาที่เธอจะ
ไปยุ่งกับใครสักคนหรืออะไรสักอย่าง
ครับ
เราติดเครื่องดักฟังในห้องนอนและที่โทรศัพท์
ที่นั่นมีเครื่องดักฟังรวมสี่อัน
มันถูกซ่อนไว้ใต้พรม
ในโคมไฟระย้าและโคมไฟเพดาน
เราดักฟังโทรศัพท์ ที่อยู่ห่างออกไปแปดกิโลเมตรได้
ผมส่งแดนอฟฟ์ไปที่นั่น
จอห์น แดนอฟฟ์
ปี 1961 คือปีที่จอห์น แดนอฟฟ์ ดักฟังมาริลิน มอนโรคุยกับเจเอฟเค
ใช่
ทดสอบ แดนอฟฟ์
บทสนทนาที่เข้ามาในเครื่องรับสัญญาณ
จะดังๆ หายๆ
(จอห์น แดนอฟฟ์ นักสืบเอกชนที่ทำงานให้เฟรด โอแทช)
เสียงเพลง คนคุยกัน
จากนั้นผมก็เริ่มจำเสียงได้
สำเนียงบอสตันกับมาริลิน มอนโร
ผมได้ยินประธานาธิบดีเรียกมาริลินว่า "มาริลิน"
มาริลินเรียกประธานาธิบดีว่า "ท่าน"
พวกเขาคุยกันทางโทรศัพท์
บางทีก็เป็นแจ็ค บางทีก็เป็นบ็อบบี้ บางทีก็เป็นมอนโร บางทีก็เป็นคนอื่น
มีการนัดพบกัน จะมีการพบกัน
ระหว่างแจ็ค เคนเนดี้ บ็อบบี้ เคนเนดี้ และมอนโร
มีเทปหลายม้วนที่มีเสียงมาริลิน กับแจ็คที่บ้านริมหาด
ขณะร่วมรักกัน
พวกเขาเข้าไปในห้องนอน ซึ่งมีเครื่องส่งสัญญาณอีกตัว
ซึ่งจับเสียงคุยกันกะหนุงกะหนิง และเสียงเธอถอดเสื้อผ้าได้
เสียงตอนมีเซ็กส์บนเตียง
มีคนดักฟังบ้านมาริลิน
ตามคำสั่งฮอฟฟา
บ็อบ เคนเนดี้ไปที่นั่นหลายครั้ง
ที่นั่นมีเทปของโรเบิร์ต เคนเนดี้กับมอนโร
มากกว่าแจ็ค เคนเนดี้กับมอนโร
ผมติดต่อเลขาส่วนตัวของบ็อบบี้ เคนเนดี้
ที่กระทรวงยุติธรรมได้สำเร็จ
นี่คือปี 62 ก่อนเธอจะตายไม่นาน
หน้าร้อนปีนั้นแหละ
(เทป 18 บี)
(แองจี้ โนเวลโล เลขาส่วนตัวของโรเบิร์ต เคนเนดี้)
ทุกครั้งที่เธอโทรมา
และฉันเป็นคนรับสายส่วนตัว ของท่านอัยการสูงสุดทุกสาย
เธอจะคุยกับฉัน
มันเหมือนเธอต้องการความช่วยเหลือ
ครับ
บ็อบก็จะโทรกลับ แล้วพวกเขาก็คุยกัน
ใช่ นี่แหละ
แฟ้มเกี่ยวกับมาริลินของเอฟบีไอ
ว่าด้วยปัญหาความมั่นคง
หน่วยข่าวกรองแห่งชาติ
และนี่คือหัวข้อ มาริลิน มอนโร เอสเอ็ม-ซี
ย่อมาจากความมั่นคง คอมมิวนิสต์
เอฟบีไอจับตาดูมาริลินมานานแล้ว
โดยเฉพาะตอนที่ เธอแต่งงานกับอาร์เธอร์ มิลเลอร์
ซึ่งเชื่อกันว่าเป็นคอมมิวนิสต์ และเคยเข้าร่วมอยู่พักหนึ่ง
มันคือกลางยุคสงครามเย็น
เมื่อวานนี้ โลกทั้งใบกลายเป็น สถานที่เกิดความขัดแย้งครั้งสำคัญ
ความขัดแย้งที่จะกลายเป็นที่รู้จัก ในนามสงครามเย็น
การเผชิญหน้าอันยาวนาน และอันตรายระหว่างสหรัฐอเมริกา
กับสหภาพโซเวียตที่เป็นคอมมิวนิสต์
กลุ่มคอมมิวนิสต์อยากเห็นโลกทั้งใบ ตกอยู่ใต้อำนาจคอมมิวนิสต์
ไม่นานมานี้ เราได้เห็นว่า มันลามไปถึงคิวบาที่กำลังปั่นป่วน
เป็นกังวลใช่ไหม สมควรแล้ว
สงครามนิวเคลียร์อาจเกิดขึ้นได้ทุกเมื่อ
คุณอยู่กลางเป้าทิ้งระเบิด
เพื่อความสามารถในการโจมตีข้ามทวีป ด้วยอาวุธนิวเคลียร์
แผนยึดครองโลกของคอมมิวนิสต์
มันคือการแข่งขันแบบที่ไม่เคยมีมาก่อน ในประวัติศาสตร์ของชาติเรา
เอกสารจากเดือนมีนาคม ปี 1962
ระหว่างเดินทางไปเม็กซิโก
มาริลินใช้เวลากับเพื่อนๆ
ซึ่งรู้กันว่าเป็นคอมมิวนิสต์อเมริกันและฝ่ายซ้าย
พวกเขาถูกขับไล่จากอเมริกา
เธอบอกพวกเขาคนหนึ่ง เฟรด แวนเดอร์บิลต์ ฟีลด์
ว่าเธอคุยเรื่องการเมืองกับบ็อบบี้ยังไงบ้าง
เธอคบหาสมาคมกับ คอมมิวนิสต์อเมริกันในต่างประเทศ
และเจ้าหน้าที่เอฟบีไอก็จับตาดูอยู่
สำหรับหน่วยข่าวกรอง
ของเล่นคนดังของเคนเนดี้
ผู้หญิงอารมณ์แปรปรวนที่ไปหาจิตแพทย์ทุกวัน
คุยโทรศัพท์กับทุกคน
ไม่ใช่ผู้หญิงที่เหมาะสม
จะใกล้ชิดกับประธานาธิบดีและอัยการสูงสุด
ผมจำตอนเธอร้องเพลงให้ประธานาธิบดีได้
นั่นคือเดือนสองเดือนก่อนเธอจะตาย
และเธอตื่นเต้นกับมันมาก
เพราะ "นี่ประธานาธิบดีสหรัฐฯ เชียวนะ"
มันเป็นหนึ่งในเรื่องน่าตื่นเต้นที่สุดในชีวิตเธอ
ท่านประธานาธิบดีจะปิดท้าย วันในนิวยอร์กที่เมดิสันสแควร์การ์เดน
ในงานฉลองวันเกิดล่วงหน้า
คุณเคนเนดี้ได้นั่งโต๊ะที่ดีที่สุดในงาน
และต่อไปคือรายการสุดท้าย ในการปฏิบัติหน้าที่ครั้งนี้
ท่านประธานาธิบดี
เนื่องในวันคล้ายวันเกิดของท่าน ขอเชิญสุภาพสตรีผู้น่ารัก มาริลิน มอนโร
สุขสันต์วันเกิด
สุขสันต์วันเกิด ท่านประธานาธิบดี
สุขสันต์วันเกิด
เราขอขอบคุณเป็นอย่างยิ่ง
ทุกคน สุขสันต์วันเกิด
การได้เป็นคนร้องเพลง
เธอถูกเลือก
เธอคนนี้
มีเอกสารสองชุดที่อ่านแล้วน่าสนใจมาก
ในวันที่ 13 กรกฎาคม 1962
สายข่าวนิรนามอ้างว่าไม่กี่วันก่อนหน้านั้น
มาริลินทานอาหารกลางวันกับประธานาธิบดี ที่บ้านริมหาดของปีเตอร์ ลอว์ฟอร์ด
เธอบอกว่าพวกเขาคุยกัน เรื่องศีลธรรมของการทดสอบอาวุธปรมาณู
และบรรยายว่ามาริลินเป็นฝ่ายซ้าย อย่างแน่นอนและชัดเจน
พวกเขาไม่พอใจเป็นพิเศษ เมื่อมาริลินใช้เวลากับโรเบิร์ต เคนเนดี้
ที่บ้านของปีเตอร์ ลอว์ฟอร์ดในฮอลลีวูด
เขาเคยไปแคลิฟอร์เนีย เจอเธอที่นั่น
ก่อนจะมุ่งหน้าไปเนวาดา
เพื่อชมการทดสอบอาวุธนิวเคลียร์
ทีนี้ อย่าลืมว่า
ในตอนนั้น
ฟิเดล กัสโตรจากคิวบา
ร้องขอความช่วยเหลือทางการทหาร อย่างเร่งด่วนจากสหภาพโซเวียต
ครุชชอฟส่งขีปนาวุธไปยังคิวบา
ห่างจากฟลอริดาหลายสิบกิโลเมตร
(มาริลิน มอนโร)
อาวุธนิวเคลียร์เป็นปัญหาใหญ่ระดับนานาชาติ
แต่พวกเขากลับปากโป้ง
โง่เง่าสิ้นดีใช่ไหม
เพราะเธอติดต่อกับคนที่ถูกมองว่าเป็นคอมมิวนิสต์
ซึ่งล้วนแต่พูดคุยกับคนของฟิเดล กัสโตร
มีความเสี่ยงทางการเมืองสูงมาก
นี่อาจเป็นสิ่งที่ทำให้พวกเคนเนดี้พูดว่า
"ฉิบหายแล้ว
เธออาจเปิดเผยว่า เราคุยกันเรื่องอาวุธนิวเคลียร์
ในช่วงหน้าสิ่วหน้าขวาน"
"เราต้องหยุดเรื่องนี้
เรายุ่งกับมาริลิน มอนโรไม่ได้อีกต่อไปแล้ว"
เราเจอกันที่ลากูนา
หนึ่งเดือนก่อนเธอตาย
แค่ทานมื้อเย็นด้วยกันเหรอครับ
เธอมาค้างช่วงสุดสัปดาห์
และเธอบอกเราว่า…
เกิดอะไรขึ้นระหว่างเธอกับพวกเคนเนดี้กันแน่
ผมจะพูดถึงเรื่องซุบซิบนินทาหรือเรื่องอื่นๆ ก็ได้
แต่เธอเสียใจ
เสียใจมากที่โดนบอกตรงๆ ว่า
อย่าโทรหาหรือติดต่อไปอีก
อย่าคุยกับโรเบิร์ตอีกเหรอ
- โรเบิร์ตหรือจอห์น - ครับ
ทั้งสองคนบอกว่า "พอแล้ว ไม่เอาแล้ว" เหรอ
ไม่ มันเป็นคำสั่ง
แต่ทั้งสองคนบอกว่า "มันจบแล้ว" ใช่ไหม
- ไม่ แจ็คไม่ได้ติดต่อเธอ - ครับ
บ็อบเป็นคนบอก
เข้าใจแล้ว
นั่นแหละที่ทำให้เธอตาย
ผมไม่สนว่าคนอื่นจะว่ายังไง
จะว่ามันเป็นจุดเริ่มต้นของจุดจบก็ได้
เธอดูเป็นยังไงบ้าง
ก่อนตายน่ะเหรอ
ใช่ครับ
เธอดื่มเหล้ากับยานอนหลับ
ผมได้ยินมาหลายแบบ เธออยู่ในช่วงตกต่ำจริงๆ
ฉันคิดว่าเธออยู่ในช่วงตกต่ำแน่นอน
และฉันไม่เคยรู้ว่า
เธอเข้าใจไหมว่ามีคนที่ยินดีช่วย
และคนก็ห่วงใยเธอ
และไม่รู้ว่าเธอแค่…
ปล่อยมันไปหรือเปล่า
ฉันอยากพูดไว้ที่นี่และเดี๋ยวนี้
ชื่อเสียงเป็นของไม่แน่นอน
มันมีผลตอบแทน
แต่ก็มีข้อเสียเหมือนกัน
และฉันรู้ดี
ฉันเบื่อแกแล้ว ชื่อเสียง
ลาก่อน
หนึ่งในดาราที่ดังที่สุดใน ประวัติศาสตร์ฮอลลีวูดเสียชีวิตในวัย 36 ปี
(ปี 1962 วันที่ 5 สิงหาคม)
แม่บ้านของเธอ ยูนิซ เมอร์รีย์
พบนักแสดงสาวเสียชีวิตอยู่บนเตียง
โดยถือหูโทรศัพท์ไว้ในมือข้างหนึ่ง
พบขวดยานอนหลับใกล้เตียงของเธอ
ไม่พบจดหมายลาตาย
เจ้าหน้าที่ชันสูตรศพสรุปว่า สาเหตุการตายคือได้รับยาเกินขนาด
เรามีความเห็นว่าอาจเป็นการฆ่าตัวตาย
ผลการสืบสวนอย่างเป็นทางการไม่อาจบอกเล่า
เรื่องราวชีวิตและจุดจบของเธอ
การตายของมาริลิน มอนโรเป็นเรื่องใหญ่มาก
มีข่าวไม่รู้กี่หน้า
(อุบัติเหตุหรือฆ่าตัวตาย)
ปริศนา
ขุดคุ้ย
เป็นเวลากว่าสองปี
ฮอลลีวูด
ลอสแอนเจลิส
เครื่องดักฟัง การแอบฟัง
เธอถูกฆาตกรรมหรือเปล่า
จอห์น เอฟ. เคนเนดี้
โรเบิร์ต เคนเนดี้
จิมมี่ ฮอฟฟา
ข่าวลือ
แฟ้มทำเนียบขาว แฟ้มเอฟบีไอ
ความซื่อสัตย์
รวบรวมข้อเท็จจริง
และ…
การตายของมาริลิน
สมาธิ
เรื่องราวที่เปิดเผยต่อสาธารณชน
ฉบับที่ได้รับการยอมรับในปี 1962
มาจากคำพูดของคุณนายเมอร์รีย์
แม่บ้านของมาริลิน และดอกเตอร์กรีนสัน
ในวันเสาร์ที่ 4 สิงหาคม วันสุดท้ายที่เธอมีชีวิตอยู่
ตอนประมาณสองทุ่ม จากปากคำของคุณนายเมอร์รีย์
มาริลินเข้าห้องนอนและปิดประตู
จากนั้น น่าจะหลังจากตีสามนิดหน่อย
เธอตื่นมาพบว่าไฟยังเปิดอยู่
คุณนายเมอร์รีย์บอกว่าประตูล็อกอยู่
ด้วยความเป็นห่วง เธอโทรหาจิตแพทย์กรีนสัน
เขาตื่นและขับรถเป็นระยะทาง สองกิโลเมตรครึ่งไปยังบ้านมาริลิน
เขาบอกว่ามองเข้าไปทางหน้าต่าง
และเห็นมาริลินนอนคว่ำหน้าอยู่บนเตียง
หลังจากทุบหน้าต่างและเข้าไปในห้อง กรีนสันบอกคุณนายเมอร์รีย์ว่า
"เราเสียเธอไปแล้ว"
พวกเขาแจ้งตำรวจในเวลา 4:25 นาฬิกา ตามบันทึกของตำรวจ
4:25 นาฬิกา
ลำดับเวลาดั้งเดิมเป็นส่วนที่ตายตัว ในเรื่องเล่าอย่างเป็นทางการ
แต่ผมพบข้อมูลใหม่เกี่ยวกับเรื่องนั้น
การค้นพบครั้งใหญ่ที่สุดคือ ตอนผมไปหาภรรยาม่ายของอาร์เธอร์ เจค็อบส์
คนที่ทำประชาสัมพันธ์ให้มาริลิน มอนโร
นาตาลี เจค็อบส์บอกผมว่าคืนนั้น
เธอกับสามีอยู่ที่ฮอลลีวูดโบวล์
ฟังคอนเสิร์ตของเฮนรี่ แมนซินี
ฉันไม่มีวันลืมคืนนั้น
เพราะเราอยู่ที่ฮอลลีวูดโบวล์
และมีคนที่ฉันไม่รู้จักเดินมาหาเรา
ฉันจำได้แค่เราไม่ได้อยู่ที่
ฮอลลีวูดโบวล์อีกต่อไปแล้ว ถ้าคุณเข้าใจที่พูดนะ
ครับ คุณคิดว่าพวกคุณได้ข่าว และออกจากฮอลลีวูดโบวล์เมื่อไหร่
ประมาณสี่ทุ่มครึ่ง
แล้วคุณก็กลับบ้าน ส่วนเขาไปบ้านมาริลินใช่ไหมครับ
- ใช่ค่ะ - ครับ
มีพนักงานมาตามสามีของเธอออกจากโรงละคร
และพาเขาไปคุยโทรศัพท์
เพราะเกิดเรื่องร้ายแรง ที่บ้านของมาริลิน มอนโร
แล้วเราจะอธิบายข้อเท็จจริงที่ว่า
แม่บ้านโทรตามดอกเตอร์กรีนสัน
และเขาไปถึงตอนตีสามครึ่ง
และพบศพมาริลินอยู่บนเตียง
โดยไม่มีคนอื่นในบ้านนอกจากแม่บ้านได้ยังไง
ไม่จริง เพราะสามีฉันอยู่ที่นั่น
ครับ และอยู่ที่นั่นมาหลายชั่วโมงแล้ว
ใช่ค่ะ
คุณจำเรื่องอย่างเป็นทางการ…
สามีฉันปิดเรื่องนี้
และฉันบอกไม่ได้ว่าทำไม เพราะเขาไม่อยู่แล้ว ก็อย่างที่รู้
เขาไม่ได้บอกเหตุผล…
อย่าลืมว่านั่นคืองานของเขา
กันไม่ให้สื่อเข้ามายุ่ง
เขากันทุกคนออกจากเรื่องนี้
โอเค
ประเด็นคือเธอเน้นว่าเรื่องนี้เกิดก่อนเที่ยงคืน
ผมพบหลักฐานที่สนับสนุน คำพูดของนาตาลี เจค็อบส์
บุคลากรของอาร์เธอร์ เจค็อบส์ จูเลียตต์ รอสเวลล์
และผมก็เจอโน้ตต้นฉบับที่ผมจดไว้
ซึ่งเธอบอกว่าเจค็อบส์พูดว่า
"ผมไปบ้านมอนโรตอนห้าทุ่ม"
คุณนายเมอร์รีย์ซึ่งเป็นแม่บ้านจะพบศพมาริลิน
ตอนตีสาม
ขณะที่อาร์เธอร์ เจค็อบส์ ถูกตามตัวจากคอนเสิร์ตตั้งแต่ห้าทุ่มไม่ได้
เกิดอะไรขึ้นที่บ้านหลังนั้นระหว่างห้าทุ่มถึงตีสาม
แน่นอนว่านี่เป็นคำถามสำคัญ และสุดท้ายเราก็ได้คำตอบ
ผมพบว่าอดีตเจ้าหน้าที่รถพยาบาล คนหนึ่งติดต่ออัยการเขต
และบอกว่าเขาอยู่บนรถพยาบาล
ที่ไปบ้านมาริลิน มอนโรในคืนนั้น
- เกิดอะไรขึ้น - หมายความว่ายังไง
คุณได้เข้าไปในบ้านไหม
(เคน ฮันเตอร์ - เจ้าหน้าที่รถพยาบาล)
- เข้า - เห็นศพมอนโรไหม
เห็น เธออยู่บนเตียง
จำได้ไหมว่าเธอนอนหงายหรือนอนคว่ำ
ตะแคง
- เธอนอนตะแคง - โอเค
คำให้การของเขาไม่มีอะไรมายืนยัน
ผมเลยไปที่ออฟฟิศของบริการรถพยาบาลเชเฟอร์
และคุยกับคุณเชเฟอร์โดยตรง วอลท์ เชเฟอร์
ขอโทษที่รบกวนครับ ผมคุยกับ เคน ฮันเตอร์ซึ่งเคยขับรถให้คุณ
เหรอครับ
(เทป 126 เอ)
(วอลท์ เชเฟอร์ - บริการรถพยาบาลเชเฟอร์)
เคน ฮันเตอร์บอกว่ามีคนเรียก รถพยาบาลของคุณตอนกลางคืน
ครับ
รู้ไหมว่ามันพาเธอไปไหน
ห้องฉุกเฉินแซนตามอนิกา
สาเหตุที่ผมสงสัยเป็นเพราะ
รายงานที่เปิดเผยต่อสาธารณชน
ต่างก็บอกว่าเธอเสียชีวิตที่บ้าน
ไม่จริง
คุณคิดว่าเธอยังมีชีวิตอยู่แต่อาจอยู่ในสภาวะโคม่า
ใช่
คุณแน่ใจเหรอ กล้าพนันไหม
แน่ใจ
เธอถูกรับตัวและพาไป
- โรงพยาบาลในสภาวะโคม่า - ใช่
แล้วเรื่องก็จบแค่นั้นสำหรับเชเฟอร์ ใช่ไหม
มันคือความจริง
นอกจากนั้น ผมยังเจอสมาชิกของ บริการรถพยาบาลเชเฟอร์อย่างน้อยเจ็ดคน
ที่ยืนยันว่าคืนนั้นเธออยู่ในรถ
และนี่เป็นความคืบหน้าครั้งใหญ่ของเรื่องนี้
แต่ถ้าอย่างนั้นก็คงมีคนรู้แค่คนขับรถสองคน กับ…
- คนอื่นๆ ที่เกี่ยวข้อง - เกี่ยวข้อง
ผมไม่รู้ว่ามีใครเกี่ยวข้องบ้าง
(เทปเอชเอช)
(จอห์น เชอร์ล็อก - นักเขียนและนักข่าว)
ช่วยสรุปให้ผมฟังได้ไหมว่า
กรีนสันบอกอะไรคุณบ้าง และเขาน่าจะบอกคุณตอนไหน
กรีนสันกับผมกำลังกินมื้อเที่ยงกัน
ผมนั่งข้างเขาที่โต๊ะ
- ครับ - และ…
นี่คือหลังจากเธอตายไปแล้ว น่าจะประมาณปี 64
ค่อนข้างเกี่ยวข้องกับการตายของเธอ
คำถามคือ
เธอตายบนรถพยาบาลหรือไปถึงโรงพยาบาล
เท่าที่ผมจำได้ กรีนสันบอกคุณว่า รถพยาบาลพาเธอไป
และเธอไปถึงโรงพยาบาล ถูกต้องไหม
พวกเขาพาเธอไปเซนต์จอห์น
โรงพยาบาลเซนต์จอห์น สรุปให้ผมฟังหน่อย
เธอตายบนรถพยาบาล
แล้วพวกเขาก็พาเธอกลับไปที่บ้าน เขาบอกว่าอย่างนั้น
เธอตายระหว่างทาง แล้วรถพยาบาลก็นำศพกลับมา
ใช่
กรีนสันไม่ได้บอกว่าเขาอยู่บนรถพยาบาลใช่ไหม
บอกนะ เขาบอกว่าตัวเองอยู่บนรถพยาบาล
แต่เขาไม่เคยพูดเรื่องนั้นกับคุณเหรอ
ผมไม่สะดวกใจที่จะบอกคุณว่าพ่อบอกอะไรผมบ้าง
อย่างเช่นสุดสัปดาห์หลังเกิดเรื่อง…
หลังเธอตาย
สมัยนั้นไม่มีใครพูดถึงเรื่องแบบนี้
- คนดังระดับนั้น - ใช่
และเขาก็ไม่อยากให้ฉันต้องแบกรับ
ความรู้ที่ฉันต้องเก็บเป็นความลับ
มีใครอยู่ที่บ้านหลังนั้นบ้าง
และพวกเขาทำอะไร ทำไมถึงไปที่นั่น
สวัสดีครับ
สวัสดีครับ บิล วูดฟีลด์
ใช่ โทนี่
สวัสดีตอนเย็นครับ
(เทป 18 เอ)
(บิล วูดฟีลด์ - ช่างภาพและนักข่าว)
ผมไม่อยากพูดถึงมาริลินอีก เพราะ…
ผมชื่นชมข่าวที่คุณเขียนภายในสองหรือสามวัน
ซึ่งเท่าที่ผมเห็น ไม่เคยมีใครพยายามทำ
หรือทำมาตั้งแต่…
ฟังนะ ผมไม่รู้จริงๆ ว่ายังมีอะไรที่ผมควรทำอีก
ผมอยากให้คุณ…
- โทนี่ - ครับ
ผมไม่ได้สนใจเรื่องนี้มานานมากแล้ว
ผมเข้าไป เขียนข่าว รับเงิน แล้วก็ออกจากวงการ
ผมอยากให้คุณช่วยไม่ทางใดก็ทางหนึ่ง
หาว่าสุดสัปดาห์นั้นบ็อบบี้ เคนเนดี้อยู่ที่ไหน
ได้
มันคือวันที่ 24 มกราคม 1984
ที่โรงแรมเบเวอร์ลีฮิลตัน ในลอสแอนเจลิส กับแฮร์รี่ ฮอลล์
คุณอยากถามอะไรผม หรือว่า…
ครับ ผมคิดว่าน่าจะให้คุณเริ่ม
(เทป 77)
(แฮร์รี่ ฮอลล์ - สายตำรวจ)
เมื่อวานคุณบอกว่ารู้อะไรบางอย่าง เกี่ยวกับเหตุการณ์นั้น
คุณรู้เหรอว่าบ็อบบี้ทำอะไร ในช่วงสุดสัปดาห์ที่มาริลินตาย
ใช่ ผมได้ยินมา
จากแหล่งข่าวที่เชื่อถือได้ว่า นี่คือเรื่องที่เกิดขึ้นในวันเสาร์นั้น
บ็อบบี้มาแถวนี้
บ็อบบี้มาแถวนี้ก่อนจะกลับไป
ที่บอกว่าได้ยินมา ผมได้ยินมาจาก เจ้าหน้าที่รัฐบาลกลาง
บอกได้ไหมว่าหน่วยงานไหน
ได้สิ แน่นอนว่าได้ยินจากเอฟบีไอ
คุณรู้ไหมว่าบ็อบบี้ไปแถวนั้น
ฉันคิดว่าเขาอยู่ที่บ้านริมหาดของปีเตอร์
ครับ
ใช่ นั่นแหละที่…
ที่จริงฉันต้องบอกว่า ใช่ ฉันจำได้
- เขาอยู่ที่นั่น - ครับ
- ที่บ้านริมหาดของปีเตอร์ - ครับ
มีคนบอกว่าคนที่ผมต้องคุยด้วยให้ได้ คือผู้ชายที่ชื่อรี้ด วิลสัน
ติดอยู่อย่างเดียวคือเขาไม่ยอมคุยด้วย
วิลสันเป็นที่รู้จักในรัฐบาลและแวดวงธุรกิจ
ว่าเป็นหนึ่งในเจ้าหน้าที่ดักฟัง ที่มีฝีมือและปากหนักที่สุดในสหรัฐฯ
เขาทำงานให้เฟรด โอแทชโดยตรง
ผมไปหาเฟรด โอแทชเมื่อสัปดาห์ก่อน
และผมยังไม่ทันนั่งดี
เขาก็ถามว่า "ได้คุยกับรี้ด วิลสันหรือยัง"
คงไม่มีใครดักฟังโทรศัพท์คุณนะ
ผมก็หวังว่าอย่างนั้น ใช่
- นั่นเป็นคำถามที่ดี - ใช่
(เทป 28)
(รี้ด วิลสัน - ผู้เชี่ยวชาญด้านการสอดแนม)
เฟรดดี้ให้ความร่วมมือไหม ถ้าไม่อยากบอกก็ไม่เป็นไรนะ
ผมโทรหาเฟรดได้ เขาจะบอกผม
เขาบอกว่าจากประสบการณ์ของเขา รี้ดไม่ใช่คนโกหก
คุณพูดคุยกับหลายๆ คน
เห็นได้ชัดว่าคุณตั้งใจจะสืบเรื่องนี้ให้ถึงที่สุด
การเข้าถึงตัวเขานั้นยากมาก
ผมต้องไปเจอเขาตามสถานที่ต่างๆ
โดยที่เขาไม่ปรากฏตัว แต่ผมรู้ตัวว่าถูกจับตามองอยู่
และในที่สุดผมก็ใกล้จะได้รับ ความไว้วางใจจากเขาอย่างเต็มที่
ผมไม่เห็นด้วยกับพวกสติเฟื่อง
ที่เขียนหนังสือว่าเธอถูกฆาตกรรม
ที่ว่ามาริลินถูกฆ่าน่ะเหลวไหลทั้งเพ
อธิบายให้ผมฟังหน่อย
- ผมจะอธิบายให้ฟังบางส่วน - ครับ
ก่อนอื่นเลย เฟรดดี้บอกอะไรคุณบ้าง
เขาบอกว่า…
มีเทปที่ถูกบันทึกในวันที่เธอตาย
ครับ
บ็อบบี้โทรหาเธอ จากบ้านลอว์ฟอร์ดในคืนที่เธอตาย
เธอบอกว่า "อย่ามากวนฉัน อย่ามายุ่งกับฉัน ออกไปจากชีวิตฉันซะ"
ทะเลาะกันรุนแรงมาก ทำนองว่า "ฉันรู้สึกเหมือนของที่ถูกส่งต่อ ถูกใช้
ฉันรู้สึกเหมือนเป็นแค่ชิ้นเนื้อ"
เขาคิดว่าเรื่องวุ่นวายทั้งหมด ทำให้สภาพจิตใจมอนโรย่ำแย่ก่อนตาย
มันก็จริงนะ
- ที่คุณพูดมาก็จริง - ครับ
เธอโวยวายใหญ่โต
โทรหาพี่… โทรหาจอห์นกับทำเนียบขาว
และร้องเรียนเกี่ยวกับเรื่องนี้
เป็นเพราะคนน้อง
ใช่ ที่ผมจำได้คือ
เธอชอบบ็อบเอามากๆ
- ครับ - ในตอนแรก
จากนั้นเธอก็โดนหมางเมิน หรืออะไรสักอย่าง
- เรื่องนั้นผมไม่รู้รายละเอียด - ครับ
แต่มันมาถึงจุดที่เธอรู้สึกว่า
- เธอถูกหลอกใช้ - ครับ
และนั่นก็คือตอนที่จุดจบมาถึง
- ครับ - เธอเสียใจมากและอกหัก…
ผมไม่คิดว่าเธออกหัก
ผมไม่คิดว่านั่นคือความรู้สึกอกหัก
มันคือความรู้สึกถูกเอาเปรียบ รู้สึกเหมือน
ถูกหลอกซ้ำๆ และรู้สึกว่าตัวเอง…
มันมาถึงจุดที่เธอบอกว่า "ฉันไม่อยากเห็นหน้าคุณด้วยซ้ำ"
หรือ "คุณมาที่นี่ทำไม"
"ถ้าอยากเจอฉันก็มาหาฉัน"
- "ฉันจะไม่ไปที่นั่น" - ครับ
ที่เธอโทรไปทำเนียบขาว
ผมเข้าใจว่าเธอโทรไปเพื่อบอกว่า
"เอาน้องคุณไปไกลๆ ฉัน ฉันเกลียดพวกคุณทุกคน"
- อะไรทำนองนั้น - ครับ
มีจุดหนึ่งที่ความรู้สึกของเธอเปลี่ยนไป
ครับ
เป็นแค่ชิ้นเนื้อ ถูกใช้ ถูกส่งต่อ
ผู้ชายที่มีชื่อเสียง อีกครั้ง
ผมไม่คิดว่าเธออกหัก
รู้สึกถูกหลอกใช้
ครั้งแล้วครั้งเล่า
ฉันเกลียดพวกคุณทุกคน
ขอบคุณมากนะที่โทรมา นานๆ ทีฉันก็คิดถึงคุณสักครั้ง
(เทป 93 บี)
(ยูนิซ เมอร์รีย์ - แม่บ้านของมาริลิน)
พี่น้องเคนเนดี้เป็นส่วนสำคัญในชีวิตของมาริลิน
ถึงเธอจะไม่ได้เล่าอะไรให้ฟัง แต่ฉันก็รู้เห็นถึงสิ่งที่เกิดขึ้น
วันนั้นเขามาที่นี่เหรอครับ
ใช่
ตอนบ่ายเหรอครับ
ใช่
แล้วก็ทะเลาะกันใหญ่โต
จนคนคุ้มกันของโรเบิร์ต เคนเนดี้
ต้องเข้ามาปกป้องเขา
คุณคิดว่าเอฟบีไอสืบสวนการตายของเธอไหม
ไม่ใช่การสืบสวน แต่เป็นภารกิจลับ
เพราะคนที่มีส่วนเกี่ยวข้องคือนายใหญ่
เขาเป็นอัยการสูงสุด จะสั่งให้เอฟบีไอทำอะไรก็ได้
คนวงใน
พวกเขาไม่อยากให้ มีชื่อของบ็อบบี้ เคนเนดี้ในเรื่องนี้
เพราะพี่ชายเขาเป็นประธานาธิบดี
พวกเขาทำทุกอย่างเพื่อปิดเรื่องนี้
แต่ก็ไม่สำเร็จ
นักข่าวคนหนึ่งที่ติดตามเรื่องนี้ สองสามวันหลังจากเธอตายเกิดโชคดีขึ้นมา
เราเริ่มปะติดปะต่อสิ่งที่เกิดขึ้น
ข้อมูลจากสื่อเริ่มออกมา และเราคิดว่ามันไม่สมเหตุสมผล
เราเลยเริ่มเล่นเป็นนักสืบ
ผมปะติดปะต่อจนรู้ว่ามีการใช้เฮลิคอปเตอร์
แล้วก็ไปหาคนขับเฮลิคอปเตอร์
ผมถามว่า "ขอดูบันทึกการบินได้ไหม คุณมีบันทึกการบินไหม"
เขาตอบว่า "ได้สิ" แล้วเอาบันทึกมาให้ ผมก็ไล่อ่านผ่านๆ
ผมเห็นรายการที่เขียนว่า
เขาพาเคนเนดี้ไปขึ้นเครื่องบิน ที่กำลังไปซานฟรานซิสโก
และเวลาโดยประมาณคือ…
ตีสองหรือตีสาม
นอกจากเห็นในบันทึก คุณยังถามเขา
และเขาก็ยืนยันว่าจริงด้วย
- ใช่ - ใช่
เขายืนยันว่าเขาทำงานนั้นในคืนนั้น ใช่
คุณโทรหาเดอะเฮรัลด์ทริบูน และพวกเขาโทรกลับมาบอกว่า ไม่…
เราโทรหาคนของบ็อบบี้ เคนเนดี้ด้วย
คุณพยายามยืนยันว่าเขาอยู่ที่นั่น
ใช่ ยืนยันว่าเขาไปที่บ้านริมหาด และขึ้นเครื่องบินกลับ
เป็นเหตุให้เที่ยวบินล่าช้า
ข้อความที่ได้กลับมาคือเคนเนดี้
จะขอบคุณมากถ้าเราไม่ทำข่าวนั้น
เราตัดสินใจว่าจะไม่ทำข่าวต่อ
เฟรดดี้บอกอะไรคุณเกี่ยวกับเรื่องนั้นบ้าง
เขาบอกผมเรื่องเหตุการณ์กลางดึก
แต่เอาจริงๆ คนที่จะรู้เรื่องนั้น
ก็มีแต่คนที่อยู่ที่นั่นเท่านั้น
ใช่
ตอนเช้ามืด หลังจากมาริลินถูกพบเป็นศพ
น่าแปลกที่ลอว์ฟอร์ดจ้างให้วิลสันกับโอแทช
เก็บกวาดข้อมูลในบ้านของเธอ ที่อาจเป็นอันตรายต่อพวกเคนเนดี้
ลอว์ฟอร์ดโผล่มาในสภาพสับสน
และตกใจ บอกว่ามาริลิน มอนโรตายแล้ว
บอกว่าบ็อบบี้ เคนเนดี้ไปหาเธอ
แล้วก็ทะเลาะกันใหญ่โต
บอกว่าเขาถูกส่งออกจากเมือง ขึ้นเหนือไปแล้ว
และเขาอยากให้ผมจัดการ
ส่งคนไปที่บ้าน
และเก็บกวาดข้อมูลทั้งหมด
ที่อาจบ่งชี้ว่ามีความเกี่ยวข้อง
ระหว่างมาริลิน มอนโรกับพวกเคนเนดี้
เขาเชื่อว่ามีบันทึกประจำวันและอาจมีโน้ต
มีรูปถ่ายของมาริลินกับพี่น้องเคนเนดี้ แค่รูปเดียวที่รอดมาได้
มันถูกถ่ายในงานเลี้ยง
หลังงานฉลองที่เต็มไปด้วยดารา ของเจเอฟเคที่เมดิสันสแควร์การ์เดน
รูปอื่นๆ ถูกยึดจาก ตัวแทนจำหน่ายรูปอย่างน้อยหนึ่งแห่ง
ไม่นานหลังจากมาริลินตาย
โดยคนที่อ้างว่าเป็นเอฟบีไอ
และเทปที่ลักลอบบันทึก เสียงของมาริลินกับพี่น้องเคนเนดี้
ก็อาจถูกยึดโดยหน่วยงานบังคับใช้กฎหมาย
สวัสดีครับ ขอสายจิม ดอยล์ครับ
สักครู่นะคะ
ดอยล์พูด
(เทปเล็ก 106)
(จิม ดอยล์ - เจ้าหน้าที่เอฟบีไออาวุโส)
เรื่องเทปบันทึกเสียงที่ถูกยึด คุณรู้จากเพื่อนร่วมงานใช่ไหม
ใช่
มันเกิดขึ้นจริงใช่ไหม
- ใช่ มันเกิดขึ้นจริง - ครับ
ผมอยู่ที่นั่นตอนที่เธอตาย
ที่นั่นมีคนที่ปกติแล้วไม่ควรอยู่ที่นั่น
- คนของเอฟบีไอเหรอ - ใช่
รู้ไหมว่าพวกเขาไปถึงหลังเกิดเหตุนานแค่ไหน
ทันทีเลย ก่อนคนจะรู้ว่าเกิดอะไรขึ้นซะอีก
ต้องเป็นคำสั่งจากเบื้องบน คนที่มีตำแหน่งสูงกว่าฮูเวอร์
ขอถามโง่ๆ ใครมีตำแหน่งสูงกว่าฮูเวอร์
อัยการสูงสุดหรือประธานาธิบดี
ครับ
มีแค่สองคน
ครับ
มีทฤษฎีสมคบคิดมากมาย
มีคนที่ใช้หลักฐานเพียงเล็กน้อย
ผมว่าส่วนใหญ่เป็นหลักฐานปลอม และเสนอว่า
คนต้องการปกปิดสถานการณ์ เกี่ยวกับการตายของเธอ
เพราะมาริลินถูกฆาตกรรม
แม้ว่าผมจะมีความคืบหน้าอย่างมาก
ในการทำงานและค้นพบข้อมูล
เกี่ยวกับการตายและสถานการณ์ขณะที่เธอตาย
ซึ่งไม่เคยมีใครรู้มาก่อน
แต่ผมไม่เจออะไรที่
ทำให้ผมเชื่อว่าเธอถูกฆ่าโดยเจตนา
เธอตายเพราะฆ่าตัวตาย
หรือใช้ยาเกินขนาดโดยไม่ตั้งใจ
แต่ผมพบหลักฐานที่พิสูจน์ว่า สถานการณ์เกี่ยวกับการตายของเธอ
ถูกปกปิดโดยเจตนา
ถ้าคุณถามว่าทำไมสถานการณ์ถึงถูกปกปิด
ผมคงตอบว่าหลักฐานบ่งชี้ว่า
มันถูกปกปิดเพราะเธอ
มีความเกี่ยวโยงกับพี่น้องเคนเนดี้
เธอโวยวายใหญ่โต
เธอ…
ในปี 1982
หลังจากอัยการเขตทบทวนสำนวนคดีอีกครั้ง
ผลการสืบสวนยังคงเดิม
อัยการเขตลอสแอนเจลิสเห็นว่า
เธอฆ่าตัวตาย ไม่ว่าจะตั้งใจหรือเป็นอุบัติเหตุ
คดีของมาริลิน มอนโรถูกปิดลงแล้ว
เพราะความจริงมักไม่ได้รับการเผยแพร่
ปกติจะมีแต่ความเท็จ
มันยากที่จะรู้ว่าจะเริ่มจากตรงไหน ถ้าไม่เริ่มจากความจริง
น้องเขยของเคนเนดี้ นักแสดง ปีเตอร์ ลอว์ฟอร์ด
ผู้มีส่วนสำคัญในการปกปิดข้อมูล
ตกลงว่าจะคุยกับผม
เป็นแค่เศษเสี้ยวของคนที่เขาเคยเป็น
หลงทาง
ผมเช็กกับโอเปอเรเตอร์ว่า…
มันใช้งานไม่ได้
โอเปอเรเตอร์บอกว่าหูโทรศัพท์ถูกยกจากเครื่อง
ไม่เป็นไรครับ ช่างมันเถอะ มาดื่มกัน
เธอตายแล้ว
ผมยังต้องทนอยู่กับมัน
ผมน่าจะขึ้นรถแล้วไปที่นั่น
ผมน่าจะรู้ดีกว่านี้
สมัยเด็ก
ฉันนั่งอยู่แถวหน้าสุด
ในโรงหนังตอนบ่ายวันเสาร์
และคิดว่าจะวิเศษแค่ไหนถ้าฉันได้เป็นนักแสดง
ทุกอย่างที่ฉันเห็น
และ…
ฉัน…
ฉันอยากรู้
ฉันอยากเป็นนักแสดงที่ดี
คำบรรยายโดย ณิชา อ้นเอี่ยม